Iyadoo uu shirka dib u heshiisiinta Soomaalida ee magaalada Nairobi ka socdaa beryahan ku jirey khilaafaad u dhexeeyey gudiga farsamada IGAD iyo qaar ka mid ah madaxda siyaasadda Soomaalida ayeey maanta qaar ka mid ah ergada dawladda ku meel gaadhka ahi si toos ah ugu soo xeroodeen madasha loogu talo galay inuu shirka Soomaalidu ka socdo tan iyo inta laga gaadhayo geba-gebada shirka. Ergada dawladda ku meel gaadhka ah shirka uga qayb gelaysa ayaa tan iyo intii Eldoret shirka laga soo raray ku gacan saydhay inay degaan melihii ay gudiga farsamadu u qoondeeyeen, waxayna deganaayeen Hotel 680 oo badhtamaha magaalada Nairobi ku yaal.\nWarar la isla dhex marayo oo aanan caddayn adag u helin ayaa carrabaabaya inay iminka ergada TNG ku kala qaybsantay in ay ku xeroodaan madasha shirka iyo in kale, laakiin mudane ka mid ah mudanayaasha baarlamaanka DKG oo lagu magacaabo Daahir Xaaji Khaliif oo aan xarunta shirka saaka kula kulmay ayaa ii sheegay inaysan kala qaybsanaantaasi jirin ee ay wufuudda intooda kalena ilaa berri soo xeroon doonaan. Waxaa kaloo iyana jira xildhibaano iyo wasiiro ka tirsan DKG ah oo saaka shir saxaafadeed ku qabtay xarunta shirka, taas oo ay ku caddeeyeen inaysan ergada shirka ka maqan la qabin figradda ay shirka kaga maqan yihiin.\nDhinaca kale gudiyadii khilaafaadka ayaa weli ku guda jira shaqooyinkoodii, waxaana lagu wadaa inay bishan dhexdeeda soo af-jaraan shaqooyinka ay ku hawlan yihiin si dabeeto loo guda galo wejigii 3aad ee shirka oo noqon doona talaabada ugu dambaysa ee shirka. Mbkathi oo ah xarunta uu guddoomiyaha cusub ee gudiga farsamada IGAD u doortay inuu shirku ka socdo ayaa ah madal aad u qurux badan oo ay wax ku bartaan ardayda doonaysa inay bartaan xirfadaha ay jecel yihiin inay mustaqbalka ku shaqaystaan, waxay leedahay hoolal waaweyn oo si casriya u qalabaysan oo aad uga wanaagsan hoolalkii Eldoret, looguna talo galay in lagu qabto shirarka waaweyn, waxaa kaloo ku yaalla hoteelo aad u heer sareeya, waxayna tahay goob ay jardiinooyin dhir waaweyni hadhaysay camimeen. Ergooyinka ayaad arkaysaa iyagoo geedaha hooska waaweyn dhex runduda oo sheekooyin kala gaar gaar ah si isku lid ah u haysta. Halkan su’aasha uu wax garadka Soomaaliyeed is weeydiinayaana waxay tahay: “Muxuu shirka ay IGAD hogaanka u haysaa ku dhamaan doonaa?.


Shirkadda ABCO Oo Qaybo Cusub Oo Cuntadda Ah Ku Kordhisay Hotel Ay Hore Uga Hirgalisay Magaaladda Burco. | Burco Media\nShirkadda ABCO Oo Qaybo Cusub Oo Cuntadda Ah Ku Kordhisay Hotel Ay Hore Uga Hirgalisay Magaaladda Burco.\nAugust 19, 2013 | Filed under: Latest News | Posted by: farxaan\nBurco-(Burcomedia)Shirkadda Ganacsiga ee Abco ayaa qaybo cusub ku kordhisay Hotel Casri ah oo ay hore ugu hirgalisay magaalada Burco ee xarunta Gobolka Togdheer ,kuwaasi oo markii hore ka dhinaa Hoteelka .\nShirkadda Abco ayaa Hoteelkan ku kordhisay Qaybta Cuntadda iyo Qaybta Cafeteria ah ,kuwaasi oo ay ka hawlgali-doonaan hawlwadeeno u tababaran ,shaqaddu. .\n“ Hoteelka Shirkadda Abco ka dhistay magaalada, markii hore waxa uu ka koobnaa Qaybta Hurdada iyo Hoolalka Xafladaha oo si casri ah u qalabaysnaa .\nMarkaa imika waxaanu ku soo kordhinay qaybo cusub oo Hoteelka ka maqnaa oo bulshadu aad ugu baahnayd ,kuwaasi oo iskugu jira Qaybha Cuntooyinka kala gadisan ,Sharaabka iyo Cofeteria ah oo tayadoodu aad u sarayso ,waxaana ka hawlgalidoona Shaqaale khibrad u leh shaqada iyo soo dhaweynta bulshadda “ Sidaasi waxa yidhi maamulaha Shirkadda Abco ee gobolka Togdheer Cabdi Xasan oo faah-faahin ka bixinaayay qaybahan cusub ee ay ku dareen Hoteelkooda Burco .\nShirkadda Ganacsiga ee Abco oo ah Shirkadda ugu weyn ee dalka keenta Qalabka gaadiidka ayaa ka hirgalisay magaalooyinka waaweyn ee Somaliland Hoteelo ,Raaxo oo Cari ah kuwaasi ka qaybqaatay kor u qaadidda Bilicda magaalooyinka.\nGeesta kale marka laga tago Hoteelkan ay Abco Burco ka hirgalisay ,waxa mudooyinkii u danbeeyay ku soo badanaayay gudaha magaalada Burco dhismayaasha waaweyn ee Fooqaqa ah ,kuwaasi oo ay qaar ka mid ahina socdaan .


Ergooyinkii Shirka Dhismaha Maamulka Koonfur Galbeed Somalia oo ku qulqulaaya magaalada Baydhabo – idalenews.com\nWararka naga soo gaaraya magaalada Baydhabo ee xarunta gobalka Baay ayaa sheegaya in maalmahan magaalada ay soo gaarayeen ergooyin ka qeyb noqon doono dhismaha dowlad goboleed loogu magac darey Koonfur Galbeed Soomaaliya oo ka kooban 6da gobol ee kala ah Jubada Hoose, Jubbada Dhexe, Bay, Bakool iyo Gedo.\nWariye ku sugan Baydhabo oo la hadlay Shabakadda Idale News Online, ayaa noo sheegay in magaalada ay soo gaareen odayaal iyo siyaasiyiin, kuwaasoo ka qaybgalaya maamulka u sameenta lix gobal oo ku yaalla koonfur-galbeed dalka Soomaaliya\nWariyaha ayaa sheegay in qaar ka mid ah ergooyinka gobollada maamulka loo sameynayo ay soo gaareen magaalada Baydhabo.\nWaxaa kaloo uu sheegay in guddi dhawaan lagu magacaabay Baydhabo ay billaabeen inay sameeyeen guddi odayaal dhaqameed ah oo loo xil saaray qabanqaabada qabsoomidda shirka.\nSi kastaba, waxaa maamulkan hor boodaya siyaasiyiin iyo xubno ka tirsan dowladda Soomaaliya, waxaan dhowaan shir Baydhabo ka dhacay oo uu ka qeyb-galay guddoomiyaha golaha baarlamaanka, Maxamed Cismaan Jawaari, waxaa lagu go’aamiyay in maamul goboleed loo sameeyo gobollada Baay, Bakool, Shabeellaha Hoose, Jubbada Dhexe, Jubbada Hoose iyo Gedo.\nMa cadda sida uu maamulkan u hirgali doono, iyadoo qaar ka mid ah gobalada ku jiray ay lee yihiin hadda maamul kumeel gaar ah oo ah Jubba.\nMarka laga reebo guddoomiyaha golaha baarlamaanka iyo xildhibaannada ka soo jeeda gobaladan madaxda kale ee dowladda sida madaxweynaha iyo ra’iisal wasaaraha kama hadlin maamulka loo sameenaayo lixda gobal.\nDhageyso: Dulmi Diid “Mudane Madaxweyne Aniga Columbus Ohio uma imaanin inaan Madaxda dowlada ammaano sida dadka qaarkiis ee Dhibkeyga inaan sheegto ayaan u istaagey”


Doorashadii Somaliland iyo Raadka ay Reebtay? Rashiid Sheekh Cabdillaahi (Gadhweyne) | #1Araweelo News Network | #1Araweelo News Network\nDoorashadii Somaliland iyo Raadka ay Reebtay? Rashiid Sheekh Cabdillaahi (Gadhweyne)\nIlaahay Mahaddii Doorashadii ka dhacday dalkeenna Somaliland nabad bay ku dhammaatay. Muuse Biixi baa Madaxweyne dalka ka noqday oo caawa ba lagu negi yahay.\nWerwerkeedii waxaa dhammeeyey Cabdiraxmaan Cabdillaahi Cirro- oo ahaa ninkii, run ahaan, Muuse jagada ku la tartamayay- markii uu ku dhawaaqay in uu aqbalay go’aanka ka soo baxay Guddiga Doorashooyinka. Hayeeshee geeddi-socodkii doorashadani waxa uu soo debed-saaray xumays badan oo halis ku ah qarannimada dalka. Meesheeda u daa farxadda nabadgelyada uu dadku, 13kii bisha Noofembar, sannadka 2017, ku codeeyey ee adduunku ka marag-kacay. Se waxa ila roon in aan taas riyaaqeedu ina la tegin oo aanu ina illowsiin dhibaatooyin badan oo uu ololahii doorashadu muujiyey, kuwaas oo ka soo jeeda dhaqanka siyaasadeed ee ilaa hadda aynu ku soconno.\nKa soo qaad, aniga, adiga iyo ayada iyo hebello kale, in aynu nahay koox dad ah oo shurko ku ah dano ka dhexeeya iyo lagama-maarmaan aan inoo kala go’ayn oo aynaan ku kala tagi karin. Inta aynaan magac kale ba la bixin, waxa aynu nahay innaga ama dheh annaga. Ka soo qaad, waxa aynu rabnaa in aynu dhexdeena ka dooranno cid ama qof aynu u xilsaarno hoggaaminbta maamulka danaha aynu ku shurugga nahay. Innaga oo innaga ah baynu qof innaga ah iska dhex dooraynaynaa oo xilsaaraynaa. Haddii ay laba iyo saddex ama ka badani ba isu soo taagaan xilkaas, giddigood ba waa innaga ee shisheeye innaga baxsan ma aha. Sow ma aha sidaas? Haddii aynu dalka wada lehnahay oo aynu qaranka shurko ku nahay, magaca dalka waxa aynu ku nahay innaga. Mar haddii ay sidaas tahay, innaga oo innaga ah ayey dooranaynaa madax qaran oo innaga ah. Laba iyo saddex ba kuwii isu soo sharaxaa ba waa innaga; kii ku soo baxaa na waa innaga. Sow ma aha?\nBal hadda, tu ka duwan na daymood. Waxa aynu kala nahay innaga iyo ayaga. ‘Innagu waxa aynu rabnaa in aynu qaadaano: ayagu na isla sidaas oo kale, waxay rabaan in ay qaataan. Markan waxaba ma wada lahin oo shurko ku ma nihin. Waxa dhexdeenna yaallaa na, mar haddii aanu inoo kala go’i karin, waa in innaga ama ayaga, midkeen, xoog iyo xeelad mid ay noqota ba, ku qaataa. Waa iska-hor-imaad iyo is-hirddi. Sow ma aha?\nXaaladda hore waxa ay tusaale u tahay bulsho mid ah oo danaheeda, ayada oo mid aha, ka tashanaysa oo taladeeda na cid iyada ka tirsan u dhiibanaysa. Kii ay doorataan ba waa u madax. Xaaladda labaad waa laba qolo oo aan wax ba isu ahayn; waxna aanay ka dhaxaynin, ama ka dhexayn karin. Xidhiidhkoodu waa isburisada shisheeye iyo sokeeye. Heshiiskoodu sal adag ku ma fadhiyo. Muranka u yar ee dhexdooda yimaadda ayaa kala tuura. Xoog bay wax ku kala qaadaan ama ku kala goostaan, wax se isku ma darsadaan. Haddii aynu dib isu gu noqonno, doorashadan ay Somaliland gashay, 13kii Noofembar, 2017kii, iyo ololeheedii dabada dheeeraa, labadaas muuqaal ee kor ku xusan, kee bay lehyihiin? Sow lagu ma kala ahayn ayaga iyo annaga, shisheeye iyo Sokeeye? Innagu aynu qaadanno jagada, iyo innagu aynu qaadanno oo ayagu yey qaadan; sow ma ahayn? Inna ba miyaa la moodayey dad is ah oo mid ah oo dal iyo dawlad mid ah ku shurug ah oo madaxdooda iyagu iska dhex dooranaya? Afkeed ba lagu ma wada hadlayn.\nHaddii aynu nabadgelyo kaga gudubnay qalqalahii halista badnaa ee doorashadan, fursad baynu haysanaa aynu, si miyiraqab ah, dib ugu akhrino dhaqanka siyaasadeed ee doorashada hoggaaminayey iyo waxayaalaha ka dhashay ee ka dhalan doona, haddii lagu sii wado doorashooyinka tan ka dambeeya. Aynu wax yar, hoos ugu sii daadegno.\nOlolaha doorashada waxaa lagu kala ahaa laba qolo ama dheh laba isbahaysi qabiil oo mid waliba u halgamayo jagada Madaxweynaha. Lama ahayn umad ah keli ah oo xil ammaanadeed cid u dhiibanaysa. Innaga iyo danaheenna qarannimo wax lagu ma dooraynin ee waxa ay ahayd ayaga ka dhacso oo inoo soo dhici. Waa dhaqankii qabiilada abtirsiinwadaagta oo car iyo bey la’. Qofka wax dooranaya iyo ka la dooranayo labadu ba waa qabiilkii Reer Hebel oo malaasan. U fiirso labad geesood ba waxaa lagu abaabulayey kursiga madaxweynimo oo uu Reer Hebel doonayo. Gees walba, codeeyuhu waxa uu u codaynayey Reer Hebel. Tusaale ahaan, haddii Kulmiye iyo Waddani laga soo rashaxi lahaa niman kale oo isla labadooda qolo kala ah, aanse ahayn Muuse Biixi iyo Cabdiraxmaan Cirro, taageeradooda dadweyne wax ba iska ma beddeleen. Xataa haddii ay labada xisbi isu kala beddelaan, isla sidaas uun bay ahaan lahayd, waayo waxaa la eegayo ee loo codeynayaa ma aha qofka iyo xisbi midna ee waa qolada. Qolo waliba mansabka waxa ay la doonaysaa waa Reer Hebel ee ma aha Hebel. Nin kasta oo reerka ah ba codka way siinayaan. Reer Hebel baa Madaxweyne laga dhigayaa. Qaanuunkii dhisme siyaasadeeka qabiil baa, sidii uu ahaa, u falgelaya. Waa wacyigii naftii-hafarka tolliimo ee asagu kelidii isu muuqdanayey. Kelida qofeed jiritaan xeer gala ma laha; Reer Hebel sida ay u dhan yahiin waa hal qof oo kursiga ku dagaallamaya. “Aynu innagu yaalanno oo yaanay ayagu yeelan”. “Shisheeye ayaa raba in ay kursiga qaataa oo inaga reeyaan”. “Dhegteen dhimatay”! Ka sii darane, qolo waliba taas bay ka akhriyeysaa qolada kale. Oloahii la waday dhawrka bilood, dulcdaas buu lahaa.\nSidaa darteed, ololaha qabyaaladaysani waxa uu gebi ahaan, meesha ka saaray qaran iyo qarannimo la wadaago. Af colaadeed qabiil baa si weyn ololaha ugu badnaa oo marar badan qaawanaa; marka aanu qaawanayn, si dadban buu uga dhadhamayey. Waxaa taas inta badan keenayey kuwa magaca qabiil huwan ee sheegta isimmada suldaan, boqor iyo caaqilka oo toos ololaha u hoggaaminayey. Shirar qabaa’il bay kuwaasi qabteen oo lagu wadahadlayey af xulufo ku ballamaya reero isu codeeya oo weliba taas ku kaltami doona weligood. Codkii muwaaddinka xorta ah qabqableyaal qabiil baa la wareegay oo meeshii ay doonaan geynaya; Cod doorasho oo qabaa’il loogu xulufoobaa waxay ka dhigan tahay dadka intiisa kale yey weligood dalka ka madax noqon. Xorriyaddii iyo dimoqraadiyaddii la sheeganayey mugdi baa sidaa lagu geliyey.\nLagu ma ololaynaynin waxii ummaddan ka dhexeeyey ee midaynayey. Bal waqtiga ololaha waxaa qaatay wax dadka kala fogeeya oo isnac iyo colaad abuuraya. Tusaale ahaan waxaa marar badan la ruxruxayey oo la isku eedaynayey dagaalladii sokeeye ee Somaliland, sagaashannadii qarnigii tegey dhacay. Koonfur iyo Soomaaliya ayaa la isu soo qaatay oo la isku sunteeyey. Halgankii SNM baa la kala la sheegtay, iyada oo aan xis iyo xusuus loo lahayn in Somaliland maanta ka kooban tahay dadkii halgankaas iskaga soo horjeeday oo heshiiyey, dalka na maanta xuquuq siman ku wada leh oo aan cidna ba lagu riixi karin shalay baan ‘mujaahid ahaa’!\nWaxa roon oo lagama-maarmaan ah in runta loo badheedho oo la isweydiiyo su’aasha maxaa aynu nahay oo aynu isku nahay? Ma ummad magac qarannimo wadaagta baynu noqonaa, mise waxa aynu ahaannaa oo keli ah qabaa’il aan waxba isku darsan karin, waxa ay kala goostaan mooyee? Aragti cusub ma isu yeelannaa? Si kale oo aan reero ahayn ma isu garannaa? Wax aynu wada leenahay ama aynu haysanno hadda, ma wada ilaashanaa? Waxa innaga wada maqanna ma wada raadsannaa oo innaga ma ku noqonaa?\nSu’aalahan u ma wado qubanaha dhangaagaalaha la soo habqamiyo marka hunguriga siyaasadeed ololaynayo; waxaan la hadlayaa hoggaanka siyaasadeed guud ahaan; waxaa kale oo uu hadalkani u socdaa madaxda bulshada rayidka ah ee ay ka mid yihiin ganacsatada, culimada dhabta ah ee diinta, aqoonyahannada iyo hogorka dadweynaha xoogooda xalaasha ah ku nool. Sababta aan kuwan, rag iyo dumar ba, u la hadlayaa waa, gogosha isirka qanannimo ayaa giddigoodba isugu keeni kara. Qabiil walba way leeyihiin, hayeeshee bulshada qaran baa kulmisa oo ay dantoodu ku xidhan tahay. Giddigood na qabyaaladdu danahooda waa ku liddi. Waxa aan ka reebay oo aanan tan ugu baaqayn, bal aan jecelahay in ay dibedda ka joogaan kuwa magaca qabaa’il u cumaamadan. Waayo, salka ay ku fadhiyaan waa ayaga iyo annaga. Bal u fiirso, halka aad ka doonayso qaran lagu wada abtirsado, waxa uu ku leeyahay suldaankii Reer Hebel baan ahay. Macnuhu waxaa weeye qofkii aan Reerkaas ahayn, wax ba isu ma nahin. Dadku ba xeryo-qoqob buu ugu kala jiraa. In ay siyaasadda qaranka ka soo ag-dhawaadaan ma aha. Maamulka guud ee danaha dadka na ina ay raad ku yeeshaan ma aha.\nUgu dambayn, doorashadii Somaliland laga qabtay, saddex baan hambalyeynayaa. Dadweynahii 13kii Noofembar, 2017, codkooda dhiibayey waxa aan ku hambalyeynayaa hab-wanaaggii iyo deggananshihii ay meel walba ku codbixyeen. Guddoomiyaha Xisbiga WADDANI-na waan ku hambalyeynayaa go’aankii qummanaa ee uu ku aqbalay natiijadii uu ku dhawaaqay Guddiga Doorashadu iyo hadalkiisii ahaa “damacayga dartii, u dumin maayo dalkayga.” Muuse Biixi-na, hambalyada xilka madaxweynimo waxaa ii raaca oo aan ayada na ku hambalyeynayaa hadal daawo ah oo dadka midaynaya, ayuu ku bilaabay xilka dushiisa ku soo wareegay. Waan hubaa in uu, xad aan yarayn, qaboojiyey xannuun uu ololahii doorashad reebay, xannuunkaas oo weli loo sii baahan yahay in bogsiintiisa la sii wado.


Laydhka Stator, Stator Stamping, Stator Stack - Gator\nGawaarida Gawaarida Korontada-Gawaarida isku dhafan\nGawaarida Gawaarida Wiishka\nGawaarida Gawaarida Sare\nTareenka Gaadiidka Tareenka\nBeddel Mashiinka Caasiga ah\nDabeylaha & Awood dhaliyaha Haydarooliga\nGawaarida Gawaarida Korontada\nWaxyaabaha: Silicon Steel sheet Xajmiga: xajmiga xajmiga 140 ~ 240mm rotor: 90 ~ 155mm Isticmaalka: DC Motor & AC Motor Manufacturing Type: Stamping Die Technical: High Pcision Quality: 100% Inspection\nWaxyaabaha: Xajmiga Xajmiga Xajmiga Xajmiga: xajmiga xajmiga180 ~ 8000mm rotor: 120 ~ 9000mm Isticmaalka: DC Motor & AC Soosaarka Nooca Waxsoosaarka: Shaabinta Dhimashada Farsamada: Tayada Saxda Sare: 100% Kormeerka\nWaxyaabaha: Silicon Steel Xajmiga Xajmiga: xajmiga xajmiga15 ~ 180mm rotor: 10 ~ 120mm Isticmaalka: DC Motor & AC Qalabka Waxsoosaarka Gawaarida: Shaabinta Dhimashada Farsamada: Tayada Saxda Sare: 100% Kormeerka\nGawaarida Xawaaraha Sare\nWaxyaabaha: Silicon steel sheet Xajmiga: stator rangemm rotor range: mm Isticmaalka: DC Motor & AC Motor Manufacturing Type: Stamping Die Technical: High Pcision Quality: 100% Inspection\nWaxyaabaha: Silicon Steel Xajmiga Xajmiga: xajmiga roorta 300-550mm rotor: 210-400mm Isticmaalka: DC Motor & AC Motor Manufacturing Type: Stamping Die Technical: High Pcision Quality: 100% Inspection\nTiknoolajiyad sax ah oo tayo sare leh, 100% tayada kormeerka, LAGU SAMEEYEY\nWaxaan nahay khabiir xalinta caaryada oo hal-joogsi ah, karti u leh xakamaynta tayada bilow ilaa dhamaad.\nLa xiriir Takhasusle\nJiangyin GATOR waxaa la aasaasay 2011, taas oo ka kooban magaalada Jiangyin, Gobolka Jiangsu. Aaga warshadeena agagaarka 20,000㎡, waxaa ka mid ah aqoon isweydaarsiga caaryada, aqoon isweydaarsiga shaambada, isugeynta iyo isu imaatinka aqoon isweydaarsiyada. Waxaan ku takhasusay qaabeynta noocyo kala duwan oo wasakh ah, stators iyo rotors for matoorrada, oo waxaan leenahay ku dhowaad 15 sano oo waayo-aragnimo ah aagga warshadaha. Illaa iyo hadda, Gator wuxuu soo saaray in ka badan 30 tiknoolajiyad nooca korontada lagu iibiyo. Dhanka kale hel shahaadada IATF16949 sanadka 2016.\nWaxaa soo dhexgalay dhimashada horumarka\nDhexgalay by hign xawaaraha horumarka dhinta, interlock wuxuu noqon karaa mid toos ama wareeg circl\nIsugeynta Weld: laser ama TIG, boosaska tooska ah ama Skew Slots\nIskudubid Buckle: Eitherstraight or skew\nHABRAACA U DANBAYNTA\nXarig Glue: xabagta Ethoxyline\nDaawayn deg deg ah oo loogu talagalay alaabada dhabarka\nDaaweynta qaladaadka udub dhexaadka stator iyo rotor ...\n"Xaqiiqda sare" waa kala sooc ...\nTelefoonka: +86 510 86032968\nCinwaanka: No.228 Sugang Wadada, Wadada Lingang, Magaalada Jiangyin, Jiangsu, Shiinaha. PO.214431\nTalooyin - Alaabada Featured - Khariidadda bogga - Goob Mobilka\nDahaarka Lakabka Stator, Gawaarida Gawaarida, Rotor Stator Stamping, Stator Roobka Shaabad, Generator Rotor Core, Rotor Stator, Dhammaan Alaabooyinka


Itoobiya oo u ogolaatay qaxootiga inay dalka ka shaqeysan karaan - BBC News Somali\nItoobiya oo u ogolaatay qaxootiga inay dalka ka shaqeysan karaan\nMidowga Afrika oo ku baaqay in dib loo dhigo shaacinta natiijada doorashada DRC\nDibadbaxyada Suudaan oo weli socda\nCabdixakiim BR oo ka warramaya majaajillada uu sameeyo\nCabdixakiim Aadan oo loo yaqaan BR oo loo soo gaabiyey Baariyoow ayaa ah maadeeye & Film-sameeye ku nool gobolka Minnesota ee waddanka Mareykanka.\nCabdixakiim waxa uu hal abuuray sheekooyin dhowr ah oo aad loo jeclaystay wuxuuna baraha bulshada & masarxyo dhawr ah ku soo bandhigay barnaamijiyo & sheekooyin maad ah kuwaas oo uu magac ku yeeshay.\nCabdixakiim ayaa sida uu ku bilaabay howshan waxaa ka waraystay weriye Siyaad Saciid Saalax oo ugu horreyn waydiiyey goorta uu hawlahaan bilaabay?\nVideo caption: Cabdixakiim Aadan oo loo yaqaan BR oo loo soo gaabiyey BaariyoowCabdixakiim Aadan oo loo yaqaan BR oo loo soo gaabiyey Baariyoow\nPosted at 9:229:22\nMas’uuliyiinta dalka Zimbabwe waxay jareen adeegyada khadka internet-ka ee dalkaasi kaddib markii afar maalmood ka hor ay halkaasi ka dhaceen dibadbaxyo looga soo horjeeday dowladda oo ay ku dhinteen ugu yaraan 5 qof halka tiro kalena ay ku dhaawacmeen.\nShirkadda ugu weyn ee bixisa adeegyada isgaarsiinta ayaa sheegtay in amar lagu siiyay inay jarto adeegyada Internet-ka tan iyo marka amar kale ay ka helayaan.\nDadka dhaleecaya dowladda waxay sheegayaan in tallaabadan looga golleeyahay in aanan lasoo bandhigin sawirrada ciidamada Zimababwe oo ka falcelinayay dibadbaxyaasha.\nDhakhaatiirta waxay sheegeen inay daaweeyeen 170 qof oo dhaawacyo qabo tan iyo Isniinti oo ay dibadbaxyada dalkaasi ka dhaceen.\nMidowga Yurub ayaa cambaareeyay sida laamaha ammanka Zimbabwe ay uga falceliyeen dibadbaxyada.\nDibadbaxyada ka dhanka xukuumadda ayaa toddobaadkii shanaad galayImage caption: Dibadbaxyada ka dhanka xukuumadda ayaa toddobaadkii shanaad galay\nMuuqaal baraha bulshada lasoo geliyay ayaa muujinayay dibadbaxyaasha oo ku dhawaaqayo 'Xilka ka deg madaxweyne'\nDadka dibadbaxa dhigayay ayaa isugu soo baxay agagaarka aqalka madaxtooyada Suudan ka hor inta aysan kala eryin laamaha ammaankaImage caption: Dadka dibadbaxa dhigayay ayaa isugu soo baxay agagaarka aqalka madaxtooyada Suudan ka hor inta aysan kala eryin laamaha ammaanka\nQaramada Midoobey waxay cambaareeysay sida ay ciidamada uga falceliyeen dibadbaxyada looga soo horjeedo qiimaha maciishadda oo sare u kacday.\nPosted at 6:056:05\nFelix Tshisekedi wuxuu hoggaamiya xisbiga mucaaradka weyn ee dalkaasiImage caption: Felix Tshisekedi wuxuu hoggaamiya xisbiga mucaaradka weyn ee dalkaasi\nDalalka Midowga Afrika waxay ugu baaqeen guddiga doorashooyinka dalka Jamhuuriyadda Dimuqraadiga ee Congo inay dib u dhigaan shaacinta natiijada doorashada.\nGuddiga doorashooyinka Jamhuuriyadda Dimuqraadiga ee Congo ayaa maanta la filayay inay ku dhawaaqaan natiijada kama dambeysta ah natiijada doorashada madaxtinimo.\nMidowga ayaa shaki ka muujiyay natiijadii horudhaca aheyd ay guddiga ku dhawaaqeen toddobaadkii lasoo dhaafay.\nMidowga Afrika waxay gaareen go'aan ah inay wufuud u diraan magaalada caasimadda ah ee Kinshasa si ay u xaliyaan qalalaasaha siyaasadeed ee ka taagan dalkaasi.\nNatiijadii doorashada horudhaca aheyd waxaa ku guuleystay hoggaamiyaha mucaaradka Felix Tshisekedi halka musharraxa mucaaradka Martin Fayalu uu sheegay inay jireen ku shubasho iyo wax isdabamarin.\nMartin Fayalu wuxuu sheegay in Tshisekedi uu heshiis la galay madaxweynaa haya talada Joseph Kabila si xilka looga wareejiyo isla markaasna natiijadii horudhaca aheyd ku tilmaamay 'Inqilaab doorash'\nPosted at 5:365:36\nItoobiya oo fursado badan u ogolaaneysa qaxootiga\nQaxootiga ku nool ItoobiyaImage caption: Qaxootiga ku nool Itoobiya\nBaarlamaanka dalka Itoobiya ayaa ansixiyay hindise sharciyeed u ogolaanayo qaxootiga ku nool dalkaasi inay helaan xuquuq dheeri ah.\nWaxyaabaha ku xusan hindise-sharciyeedka waxaa kamid in dad qaxootiga ee ku nool xeryaha qaxootiga inay xaq u leeyihiin in dalkaasi laga shaqaaleysiiyo iyo in carruurtooda ay wax ka bartan Iskuulada dowladda.\nHindise Sharciyeedka ayaa dhigaya in qaxootiga ay helayaan xoriyad ah inay tegi karaan meel kasta oo Itoobiya ka tirsan oo ay ka bixi karaan xeryaha.\nDalka Itoobiya waxaa ku nool in ka badan milyan qof oo kasoo qaxay dalalka deriska halka 2 milyan qof oo kasoo barakacay gudaha dalka ay ku nool yihiin xeryaha qaxootiga.\nHindise sharciyeedka ayaa waxaa kasoo horjeestay xildhibaanno aanan tiradoodu badneyn inkastoo qaar kamid ah ay muujinayaan walaaca ah in qaxootiga ay la wareegi doonaan shaqooyinkii loogu talagalay dadka Itoobiyaanka ah ee aanan wax shaqo heysan.\nWaxaana la filaya in tallaabadan ay waddada u xaarto qorshaha dowladda Itoobiya ay ku dooneyso in dadka qaxootiga ah ay ka shaqeeyaan warshadaha dalkaasi.\nPosted at 5:325:32\nKulanti wacan akhyaarta halkan naga daalacataay kusoo dhawaada tebinta tooska ah oo aan idiin kuugu soo gudbinno wararkii ugu dambeeyay ee soomaalida iyo caalamka.\nWaa Jimco taarikhda waxay ku beegan tahay 18-ka bisha Janaayo sannadka 2019-ka.\nMaxaad ka ogtahay raggii fuliyay weerarkii Dhismaha Dusit ee Nairobi?\nYuu ahaa ninkii u bareeray khatarta weerarradii Alshabaab ee Westgate iyo Dusit?\nPosted at 10:49 17 Jan10:49 17 Jan\nQodobada aad ku maqli doontaan Idaacadda Duhurnimo.\nPosted at 10:44 17 Jan10:44 17 Jan\nDadkii maqnaa oo la helay\nBayaan kasoo baxay ha'yadda laanqeyrta cas ee Kenya ayaa lagu sheegay in dhammaan dadkii maqnaa la helay xilli weerar lagu qaaday huteel ku yaalla galbeedka magaalada Nairobi.\nLaanqeyrta cas waxay sheegtay in dad gaarayo 595 qof ay u fidiyeen la talin dhanka caafimaadka ah.\nKoox ka socota ha'yadda laanqeyrta cas ayaa gaartay xarunta meydadka lagu keyddiyo ee Chiromo halkaas oo ku qulqulayaan dad badan oo eheladooda dhibaato kasoo gaartay weerarka si ay la tallin u siiyaan.\nIn ka badan 700 qof ayaa laga soo badbaadiyay dhismaha la weeraray.\nLaamaha ammanka ayaa boqolaal qof kasoo daadgureeyay goobtaImage caption: Laamaha ammanka ayaa boqolaal qof kasoo daadgureeyay goobta\nPosted at 9:59 17 Jan9:59 17 Jan\nQadar oo dowladda Soomaaliya ugu deeqday gawaarida gaashaaman\nDowladda Qadar ayaa gawaarida dagaalka ee gaashaaman ugu deeqday dowladda Federaalka ee Soomaaliya, waxaana lagu wareejiyay ciidamada xoogga dalka Soomaaliya.\nGawaaridan oo gaarayay 68 ayaa waxaa qaabilay wasiirka gaashaandhigga iyo taliyaha ciidamada xoogga.\nGaadidkan ayaa loogu talagalay in ciidamada ay ku fuliyaan howlgallada ammaanka.\nGawaarida dagaalka ee la siiyay dowladda SoomaaliyaImage caption: Gawaarida dagaalka ee la siiyay dowladda Soomaaliya\nPosted at 9:33 17 Jan9:33 17 Jan\nDowladda Kenya oo xabsiga dhigtay 9 oo looga shakisan yahay weerarka\nHowlgalka wuxuu qaatay muddo 19 saacadood ahImage caption: Howlgalka wuxuu qaatay muddo 19 saacadood ah\nMas’uuliyiinta dalka Kenya waxay sheegeen inay xabsiga dhigeen 9 qof oo lala xiriirinayo inay ku lug lahaayeen weerarkii lagu qaaday huteelka DusitD2 ee ku yaalla magaalada Nairobi\nHabeenkii Arbacada ayay booliska sheegeen in lasoo afjaray howlgalka ka dhanka ah weerarka oo ay ku dhinteen 21 qof.\nDowladda Kenya waxay sheegtay in la dilay dhammaan raggii weerarka ku qaaday dhismaha.\nHa’yadda laanqeyrta cas waxay sheegtay in 14 qof ay weli maqan yihiin.\nPosted at 6:02 17 Jan6:02 17 Jan\nTirada dhimashada weerarkii Nairobi oo korortay\nBooliska Kenya waxay sheegeen inay tirada dhimashada dadkii ku dhintay weerarkii ka dhacay Nairobi ay gaartay 21 qof, dadka dhintay waxaa kamid ahaa sarkaal ka tirsan booliska Kenya.\nLabo qof oo looga shakinsan yahay inay ku lug lahaayeen weerarka ayaa xabsiga la dhigay.\nWarbaahinta gudaha ee Kenya waxay ku warrameysaa in la xiray xaaska mid kamid ah dadka looga shakisan yahay inay ku lug lahaayeen weerarka.\nWargeyska The Standard ayaa kusoo warramaya in xaaska qofka la tuhunsan yahay ay maalin ka hor weerarka ay sheegtay in gurigeeda uu iib yahay.\nMas’uuliyiinta dalka Kenya waxay sheegeen in dhammaan dableydii weerarka soo qaaday la dilay balse hadda ay socdaan baaritaanno lagu raadinayo dadka kale ee looga shakisan yahay in kooxaha ay u fududeeyeen inay weeraka ka gaystaan huteelka DusitD2 ee ku yaalla galbeedka Kenya.\nPosted at 5:29 17 Jan5:29 17 Jan\nCiidamo Mareykan ah oo lagu dilay weerar ka dhacay Suuriya\nWarbaahinta Kurdiyiinta waxay sheegtay in qaraxa uu ka dhacay gudaha maqaaxi ku taalla halkaasiImage caption: Warbaahinta Kurdiyiinta waxay sheegtay in qaraxa uu ka dhacay gudaha maqaaxi ku taalla halkaasi\nCiidamo Mareykan ah ayaa lagu dilay weerar ismiidaamin ah oo ay kooxda IS ka fulisay waqooyiga Suuriya, sida ay sheegeen militariga.\nDagaalyahanno ka tirsan Kooxda isku magacaawday Dowladda Islaamka ayaa isku qarxiyay meel u dhaw bar kontrool oo ay militariga Mareykanka ku leeyihiin magaalada Manbij oo ay heystaan Kurdiyiinta.\nWeerarka wuxuu gaar ahaan ka dhacay Huteel ay kulan ay ku yeelanayeen golaha militariga magaalada Manbij iyo ciidamada Mareykanka, sida ay ku warrantay wakaaladda wararka ee Reuters.\nCiidanada Mareykanka oo howlgal ka wado magaalada ManbijImage caption: Ciidanada Mareykanka oo howlgal ka wado magaalada Manbij\nYaa u maqan Kurdiyiinta markuu Mareykanka isaga baxo Suuriya?\nLabo kamid ah ciidamada Mareykanka ayaa ku dhintay halka saddex kamid ah ciidamada ay ku dhaawacmeen weerarkaasi, sida ay sheegeen taliska militariga.\nMilitariga Mareykanka ayaa ku sugan magaalada Manbij si ay taageero ugu fidiyaan maleeshiyaadka Kurdiyiinta iyo kuwo Carabta ee dagaalka kula jiro kooxda IS.\nKooxda isku magacaawday Dowladda Islaamka ayaa laga saaray magaalooyin badan oo ka tirsan bariga Suuriya.\nPosted at 5:23 17 Jan5:23 17 Jan\nWaa Khamiis taarikhda waxay ku beegan tahay 17-ka bisha Janaayo sannadka 2019-ka.\nPosted at 14:05 16 Jan14:05 16 Jan\nMadaxaweynaha Kenya oo ka hadlay khasaaraha ka dhashay weerarkii dhismaha Dusit D2\nMadaxweynaha KenyaImage caption: Madaxweynaha Kenya\nMadaxweynaha dalka Kenya Uhuru Kenyatta ayaa sheegay in la soo afjaray weerakii ka dhacay magaalada Nairobi, dhamaan dagaallameyaashii weerarka soo qaadayna la dilay.\nDableey hubeysan ayaa waxa ay shalay weerar ku qaadeen dhisme ganacsi oo ku yaalla degmada Westlands, oo ku taalla magaala madaxda dalka Kenya ee Nairobi, halkaas oo ay ku dileen 14 qof.\nSaraakiisha ayaa markii hore sheegay in weeraka la soo afjaray sacaado uun ka dib markii uu biloowday, balse saaka aroortii ayaa mar labaad waxaa la maqlayay dhawaqa rasaas iyo qaraxyo.\nUrurka Al-shabab ee ka dagaallama Soomaaliya ayaa sheegtay mas’uuliyadda weerarka.\nWali ma cadda tirada saxda ah ee dableyda soo weertay Hoteelka DusitD2.\nMadaxweynaha Kenya Uhuru Kenyatta oo maanta khudbad toos ah ka jeediyay telefishinnada maxalliga ah ayaa sheegay in 14 qof la dilay balse 700 oo qof oo kalena laga soo samata bixiyay dhismaha.\nBalse hay’adda Laanqeyrta Cas ee kenya ayaa tirada dhimashada ku sheegtay iney gaareyso 24 ruux.\nDadka dhintay waxaa ka mid ahaa muwaadin Mareykan ah sida ay sheegtay dawadda Mareeykanka.\nPosted at 10:02 16 Jan10:02 16 Jan\nDad badan oo baadigoob ugu jira dadka ka maqan\nWaxaa xarunta la dhigo maydadka ee Chiromo ee ku taalla magaalada Nairobi jooga dad badan oo raadinayo qarabadooda ama ehelkooda maqan xilli galbeedka Nairobi uu ka dhacay weerar ay ku dhinteen 14 qof, sida ay sheegtay dowladda Kenya.\nMeydadka dadkii ku dhintay weerarka ayaa waxaa la geeyay xarunta Chiromo halkaas oo ay laga raadinayo.\nDadka ku dhintay weerarka waxaa kamid ahaa dad soomaali ah.\nPosted at 8:38 16 Jan8:38 16 Jan\nMuqaal: Dadka weerarka gaystay\nWarbaahinta maxalliga ayaa ku warrantay in afar dabley ah ay ka dambeeyeen weerarka.\nWaxaa ay baraha bulshada soo geliyeen muuqaal ay duubtay Kameerooyinka ammaanka oo muujinaya dableyda oo galaya dhismaha.\nPosted at 8:32 16 Jan8:32 16 Jan\nUgu yaaraan 24 qof ayaa ku dhimatay weerarka\nHa’yadda laanqeyrta cas ee Kenya waxay sheegtay in ugu yaraan 24 qof ay ku dhinteen weerarka ka dhacay magaalada Nairobi.\nMadaxweynaha Kenya Uhuru Kenyatta wuxuu sheegay in 14 qof ay ku dhinteen weerarka.\nPosted at 7:52 16 Jan7:52 16 Jan\nHowlgalka ka dhank ahaa weerarka Nairobi oo lasoo afjaray\nMadaxweynaha Kenya wuxuu sheegay in lasoo afjaray howlgalkaImage caption: Madaxweynaha Kenya wuxuu sheegay in lasoo afjaray howlgalka\nMadaxweynaha Kenya Uhuru Kenyatta ayaa sheegay in lasoo afjaray howlgalka ka dhanka ah weerarka lagu qaaday huteelka DusitD2 oo ku yaalla galbeedka magaalada Nairobi.\nKenyatta wuxuu sheegay in 14 qof ay ku dhinteen weerarka.\nWuxuu sheegay madaxweynaha in la laayay dadkii weerarka soo qaaday.\nMadaxweynaha Kenya ayaa amaanay sida degdeg ah ay laamaha ammaanka Kenya uga falceliyeen weerarka.\nPosted at 6:13 16 Jan6:13 16 Jan\nMuwaadiniin shisheeye oo ku dhintay weerarka\nDadka ku dhintay weerarka waxaa kamid ah 2 qof oo uu kala dhalatay dalalka Mareykanka iyo Ingiriiska, sida uu wakaaladda wararka ee Reuters u sheegay mid kamid ah dadka ka howlgala xarunta meydadka la dhigo ee Chiromo.\nWuxuu intaasi ku daray in 11 qof ay u dhasheen dalka Kenya.\nSaraakiil dowladda Mareykanka ka tirsan ayaa xaqiijiyay in muwaadin u dhashay dalkaasi uu kamid yahay dadkii ku dhintay weerarka.\nPosted at 6:06 16 Jan6:06 16 Jan\nMidowga Afrika oo cambaareeyay weerarka Nairobi\nMuusa FakiImage caption: Muusa Faki\nGuddoomiyaha guddiga Midowga Afrika Muusa Faki Mahamat ayaa cambaareeyay weerarka lagu qaaday huteelka DusitD2 ee ku yaalla galbeedka Nairobi.\nBayaan kasoo baxay Midowga Afrika, wuxuu amaaan u jeediyay sida degdeg ah ay ciidamada Kenya uga falcelinayaan weerarka.


Somali | Multnomah County\nXaqiiqooqinka la rabo inaad ogaatid oo ku saabsan Codeynta iyo Doorashooyinka\nDoorashooyinka Degmadda Multnomah\nYaa isku diiwaan gelin kara in ay ka codeeyaan Oregon?\nWaxaad isku diiwaan gelin kartaa in aad codeeysid haddii aad ku nooshahay (deggantahay) Oregon, oo aad tahay muwaadin Mareykanka ah, oo aad ugu yaraan tahay 16 sano jir. Waxaad ka heli doonaa codbixintaada ugu horeysa ee boostada marka aad tahay ugu yaraan 18 jir.\nSidee baan isugu diiwaan gelin karaa in aan codeeyo?\nisku diiwaan geli in aad ku codeeysid onleenka adigoo booqanaya shabkada Xoghayaha Gobolka Oregon ee oregonvotes.gov/myvote. Waa in aad haysataa liisan ama kaadhka aqoonsiga darawalka Oregon si aad isku diiwaan gelisid codeeynta onleenka.\nisku diiwaan geli in aad ku codeeysid buuxinta warqad Kaarka Diiwaangelinta Codeeynta Oregon. Waxaad ka heli kartaa kaarka warqada ah xafiiska doorashada ee Degmada Multnomah, maktabadda dadweynaha, Xafiiska Waaxda Oregon ee Baabuurta (DMV) , ama xafiiska boostadda.\nHaddii aad soo booqato DMV Oregon oo aad hesho liisanka darawalnimada cusub ah ama mid beddelaad ah, ruqsadda baabuur wadista ah, ama kaarka aqoonsiga waxaa laguu diiwaan gelin karaa inaad codayso adigoo aan samaynin wax kaloo dheeraad ah (Habka Diiwaangelinta Automatiga ah ee Codeeyeyaasha baabuurta Oregon). Waxaa laguu diiwaangelin karaa in aad u codaysid si automatig ah laakiin hadda isla markiiba ma dhici doonta.\nWac Doorashooyinka Degmadda Multnomah su'aalo ama caawin si aad isku diiwaangelisid in aad u codaysid.\nSidee baa codaynta boostadda u shaqaynaysaa?\nDhammaan doorashooyinka Oregon waxaa sameeya xafiiska doorashooyinka gobolka. Xafiiska doorashooyinka degmadda waxay boostada si toos ah codbixiyayaasha ugu soo dirayaan warqadaha codbixinta.Codbixiyayaasha waxay buuxinayaan warqada codbixinta, ka dibna waxay ku soo celinayaan xafiiska doorashada degmadda iyagoo ku soo diraya boostadda ama ama ay kuridayaan sanduuqa rasmi ah. Waxaad ku codayn kartaa boostadda Oregon adigoo qaadaya lix tallaabo ah oo fudud:\nIsku diiwaangeli in aad ku codaysid onleenka, warqad ahaan, ama iyada oo loo marayo hab diiwaangelinta automatiga ah. Waxaad boostadda ka heli doontaa Kaarka Wergelinta Codaynta. Kaarka Oo Xaqiijinaayo In aad u diiwaangashantahay in aad codaysid. Waxaad kaloo wici kartaa ama booqan kartaa Doorashooyinka Degmadda Multnomah si aad u ogaatid.\nAfar toddobaad doorashada ka hor waxaad ka heli doontaa boostadad Buug-yaraha Codbixiyayaasha. Buug-yaraha Codbixiyayaasha 'waa buug yare ay sameeyeen Xoghayaha Gobolka Oregon iyo Doorashooyinka Degmadda Multnomah. Buug-yaraha Codbixiyayaasha 'ayaa waxaan ku qoran macluumaad ku saabsan musharaxiinta iyo isbedelka sharciyada la soo jeediyey. Kuwani waxay noqon karaan musharax ama sharciyada degaanka (magaalada, gobolka, iyo degmadda), heer gobol ah ama heer qaran ah (wadanka). Buug-yaraha Codbixiyayaasha ayaa waxaa laga heli karaa barta internetka ee oregonvotes.gov.\nLaba todobaad doorashada ka hor waxaad boostada ka heli doontaa warqadaada codbixinta. Haddii aadan helin warqadaada codbixinta wac Doorashooyinka Degmadda Multnomah si aad u hesho warqadda doorashada oo cusub.\nCodee adigoo buuxinaya warqada cod-bixinta. Waraaqaha codeeynta waxay keliyo yihiin kuwo Ingiriisi ku qoran, laakiin waxaad ka codsan kartaa turjumaan luqad kasta si aad u hubiso in aad fahamtay warqadaada cod-bixinta. Marka aad go'aansato sida aad u codayn lahayd, isticmaal qalin buluug ama madow si ay u calaamadisid doorashooyinkaaga. Waxaa kaloo ka tegi kartaa wax maran. Waxaad qori kartaa in musharax u taaganyahay tartanka kasta. Haddii aad khalad samayso ama lumiso codbixinta wac Doorashooyinka Degmadda Multnomah si aad u heshid warqad cusub ee cod bixinta ah.\nKu rid warqadaada cod-bixinta galka warqada ee celinta. Hubi in magacaaga iyo cinwaankaaga uu sax yahay. Waa inaad saxiixdaa galka warqada celinta si codkaaga loo tiriyo. Haddii aadan awoodin in aad saxeexdid galka warqada iyaddoo sababtu tahay naafanimo daraadeed wac Doorashooyinka Degmadda Multnomah si ay kuu caawiyaan.\nSoo Celi warqadaada cod-bixinta. Waxaad boosta ku soo diri kartaa warqadaada codbixinta iyadoo leh tigidhka “First Class” ama waxaad kusoo ridi kartaa goobta sanduuqa cod-bixinta rasmiga ah. Waxaa jira sideed 24-ka saac goobaha sanduuqa kuridsta iyo sanduuqyada kuridista codbixinta rasmiga ah gudaha meel kasta Maktabada Degmadda Multnomah marka ay maktabadda furan tahay. Waraaqaha codaynta waa inay yimaadaan Xafiiska Doorashooyinka ama waa in la geliyaa gudaha sanduuqa kuridista rasmiga ah 8:00 PM Maalinta Doorashada. Haddii aad boosta kusoo dirtid warqadada codeynta, hubi in aad sidaas sameeysid ugu yaraan hal toddobaad ka hor maalinta doorashada si loo hubiyo in ay ku imaan doonaan waqtiga.\nYaan weydiiyaa markii aan qabo su'aalo dheeraad ah?\nLa xiriir Doorashooyinka Degmadda Multnomah: Saacadaha: Isniin - Jimcaha 8:00 AM - 5:00 PM. Wac ugu yaran saacadaha furitaanka dheeraad ah oo u dhow doorashada. Cinwaanka: 1040 SE Morrison Street, Portland, OR 97214 Telefoonka: 503-988-3720 | Faagas: 503-988-3719 | TTY Relay: 1-800-735-2900 Emaylka: elections@multco.us La xiriir Xoghayaha Oregon ee Gobolka, Qaybta Doorashooyinka : Telefoonka: 1-866-673-8683 | Fagas: 503-373-7414 | TTY Relay: 1-800-735-2900 Eimaylka: elections.sos@state.or.us\nMa heli karaa caawimada codeynta ee afka hooyo?\nHaa. Doorashooyinka Degmadda Multnomah waxay bixisaa turjubaan, lacag la'aan ah, cid kasta oo u baahan caawimaad ee talaabo kasta oo ka mid codbixinta, oo ay ku jiraan:\nIs diiwaangelinta Codeynta\nCalaamadaynta ama akhriska codbixinta\nCusboonaysiinta cinwaankaaga, magacaaga, xisbiyada siyaasadeed, ama macluumaad kale oo codeynta\nFahmida sharciyada iyo tallaabooyinka doorashooyinka ee codbixinta\nCaawimaad kasta oo la xiriirta doorashooyinka\nCaawimadu had iyo jeer waa lacag la'aan. Wixii caawimaad ah wac, iimayl u dir, ama booqo xafiiska doorashooyinka. Turjumaada Telefoonka oo luuqada kasta ah ayaa la heli karaa oo waxaa jiao shaqaalaha doorashada oo laba luqoodlayaaal ah (Spanish). Waxaad kaloo wici kartaa xoghayaha Gobolka,Qaybta Doorashooyinka si aad u codsato turjumaan.\nMa heli karaa caawimada codaynta haddii aan naafo ahay?\nHaa. Doorashooyinka Degmadda Multnomah waxay siiisaa caawimo codbixinta iyo doorashada la xidhiidha cod bixiyayaasha naafada ah. Doorashooyinka Degmadda Multnomah waxay kaa caawin karaan gurigaaga ama xafiiska doorashooyinka caawimadu had iyo jeer waa lacag la’aan. Wac, iimayl u dir, ama booqo Doorashooyinka Degmada Multnomah in aad hesho caawimo tallaabo kasta oo codbixinta ah oo ay ka mid yihiin:\nCaawimo kasta oo la xiriirta doorashooyinka\nDoorashooyinka Degmadda Multnomah waxay doonaysaa in aad awoodid inaad si fudud ugu codeeysid, si gaar ah oo madax bannaan, fahamto tallaabooyinka cod-bixinta, fahamto sharciyada doorashooyinka, oo ogaatid qofka aad weydisanaysid caawimada. Xaaladda codeeye-kasta waa ay kala duwan yahiin. Fadlan kala xiriir Doorashooyinka Degmadda Multnomah wax caawimaad ah.\nDoorashooyinka Gobolka Multnomah Cinwaanka: 1040 SE Morrison Street, Portland OR 97214\nDoorashooyinka Degmada Multnomah Goobta Cod Bixinta\nCinwaanka: 600 NE 8th Street, Gresham OR 97030\nTelefoonka: 503-988-3720 Iimaylka: elections@multco.us Shabakada: www.mcelections.org\nXaqiiqooqinka la rabo inaad ogaatid oo ku saabsan Codeynta iyo Doorashooyinka Somali Language Facts to Know about Voting and Elections (297.42 KB)\nMore Resources in Somali\nKaarka Isku Diiwaan Delinta Cod Bixinta Oregon (PDF) - Oregon Voter Registration Card - Somali\nAudio: Codkaaga Hala Maqlo Register to Vote - Somali - How can you register to vote? And where can you get help if you don't read or understand English? Multnomah County's Suad Mohamed explains.


Gacanyare ka shaqeeya Laanta Socdaalka oo hooyadiis u habeeyay sharciga deganaanshaha | Somaliska\nMid ka mid ah shaqaalaha Laanta Socdaalka (Migrationsverket) ee Malmö ayaa lagu hayaa baaritaan boolis ka dib markii ay cadaatay in uu hooyadiis u habeeyay sharciga deganaanshaha (Uppehållstillstånd).\nHaweeneyda oo sharciga la siiyay sanadkii 2008 ayaa sharcigu ugu soo dhacay 3 isbuuc gudahood ka dib markii ay xareysay dalabkeeda. Haweeneyda oo aan waxba qorin waxna akhrin ayaa markii ay sharciga dalbatay waxaa wiilkeeda oo ka shaqeeya Laanta Socdaalka uu email u qoray sheefkiisa oo uu ka codsaday in hooyadiis uu sharciga siiyo.\nSadex isbuuc ka dib ayaa sheefka laftiisa uu gaaray go’aanka lagu siinayo sharciga haweeneyda isaga oo aan cid kale la tashan, sida caadiga ah go’aamada waxaa wada gaara 2 gacanyare. Booliska ayaa hada baaritaan ku haya wiilka oo la aaminsanyahay in uu laaluush bixiyay. Ninka sheefka ah oo isaga tagay shaqada Laanta Socdaalka ayaa isaga la ganaaxay lacag. Wiilka shaqaalaha ah ayaa wali ka shaqeeya laanta Socdaalka.\nIyadoo go’aanka haweeneyda lagu siiyay sharciga uu ahaa mid si qaldan loo gaaray, ayaa hadana waxaa cadaatay in hooyada aysan xaq u lahayn in sharciga Sweden la siiyo. Haweeneyda sharciga la siiyay sanadkii 2008 ayaa geeriyootay balse haddii ay noolaan lahayd ayaa sharciga laga ceshan lahaa, maadaama Laanta socdaalka ay hada dalbatay in sharciga laga soo celiyo haweeneyda.\nWaa cajiib walaahi, Asxaabta 2 sano sharciga loogu diiday awgeed maxaa cusub beryahaan sxb yaala . Arimahaas wuu ka amuusay jimcaale mudooyinkaan. sxb hooshaas soo baar iyo arimaha leesla dhexmaraaya beryahaan ee qanuun cusub in uu soo bixi doona.\nLaaluush ayaa meesha ka socda waa wax lala yaabo in sweden eey ka dhacdo. lakin wax badan oo aadan rumeeysan karin ayaa ka dhaca wadankaa. Dacwada arimaha ku saabsan wax war cusub ma lahaa filaa , maxkamada goteborg ayuu jiraa kiiskeega aniga waxaana ku jiraa reer 2 sano.\nasc dhamaan asaxaabta somaliska walal ABDI waa maxay wax leesla dhaxmaraayo iyo qanuunka cusub soo baxaayo aad shegeyso walal noo faa faahi adigoo mahadsan thnks bro\njiimcale ado rali ha ariti jublan iiga so jabab ado rali bar\nyaa allah waxaas weyba dhimatey waxa nool mey u daneeyaan qof dhintey waaba dhintey ilaahey baa oofsadaye ilmihii baa naga qaan gaadhey oo iyagu sabab u ahaayeen taas wax hanooga qabtaan hadey wax qabanayaan umadaan\nwar cusub oo soobaxay waxa manta lanta socdalka laga so xigtay in ay ko an ka garayaan si dag dag ah qaxotiga somalida loogu celin laha dalkooda ayada o ay arinkaas maalmahanba ay fadhiya badan ka yelanayeen hadana waxa la leyahay war sax ah waxu so baxaya 10 bisha july- 20 13 mahad sanidin sxb\nrashka walalkis war maka heysaa dadkan aan wax isku dhalim imeey ku jiraaan waxansoo baxaya thnks walal


sooogood! / DELUXE with Chunky Cookie Club (PCM 48kHz/24bit) - OTOTOY\nDELUXE with Chunky Cookie Club alac,flac,wav,aac: 24bit/48kHz 03:55 alac: ¥330 flac: ¥330 wav: ¥330 aac: ¥330\n<iframe src="https://ototoy.jp/embed/player/album/399857" height="360" width="620" title="sooogood! / DELUXE with Chunky Cookie Club (PCM 48kHz/24bit) on OTOTOY Music Store">


Dooda Soomaaliland ee Xuduudii Isticmaarku Ma dawbaa?-Akhriso | | Horufadhi Online\nDooda Soomaaliland ee Xuduudii Isticmaarku Ma dawbaa?-Akhriso\nLaascaanod (Horufadhi News) -Markii ay burburtay dawladdii dhexe ee militerigu hoggaaminayeen ee Soomaaliya bishii koowaad ee sanadkii 1991-dii, Soomaalilaand ayaa bishii shanaad ee isla sanadkaas waxa ay ku dhawaaqday iney ka go’day Soomaaliya.\nSoomaalilaand waxa ay gooni isu taaggeeda sabab uga dhigtay, in aysan ku faa’iidin midowgii 1960-kii ee labadii gobol ee Ingiriiska iyo Talyaanigu kala gumeysanayeen, waxa aan iyana meesha ka marneyn, caro dadka halkaas deggan ay ka qaadeen dagaalladii dawladdii kacaanka ciidankeedu la galeen ciidamadii jabhaddii SNM iyo wixii burbur, dhimasho iyo barakac ahaa ee arrinkaas ka dhashay, gaar ahaan, magaalooyinka Hargeysa iyo Burco.\nDhinaca koofurta Soomaaliya, dawladihii soo maray wixii ka dambeeyey burburkii qaranka, ma aysan oggolaan in Soomaalilaand ay ka go’do dalka intiisa kale, isla markaas na si dhab ah labada dhinac ugama aysan wada hadlin in Soomaalilaand ay noqoto dal gaar u taagan oo ka madax banaan Soomaaliya inteeda kale.\nBishii siddeedaad ee sanadkii 1998-ddii ayaa waxa magaalada Garoowe lagu dhisay maamulka Buntlaand, iyadoo isimada iyo waxgaradka Sool, Sanaag Bari iyo Buuhoodle ay ka mid ahaayeen dadkii wax ka dhisay maamulka Buntlaand, deegaannadaas oo Soomaalilaand dhinaceeda ay ku doodeysay iney ka mid yihiin dhulka ay ka goyneyso Soomaaliya inteeda kale.\nWixii intaas ka dambeeyey labada dhinac (Soomaalilaand iyo Buntlaand) ayaa gobolladaas ku muransanaa, marar aan yarenna waxaa ka dhacay dagaallo dad badan ay ku dhinteen, kuwaas oo salka ku hayey ku-muransanaanta gobollada Sool, Sanaag Bari iyo Buuhoodle.\nTan iyo intii ay soo laba kacleysey xiisaddii ugu dambeysay ee u dhexeysa Soomaalilaand iyo Buntlaand ee gacan ku haynta gobolka Sool, waxa ay Soomaalilaand soo celcelineysay in dhulka lagu dagaalamayo uu yahay dhul Soomaalilaand ay ku heshay xariiqimihii gumeystihii reer Yurub ku qeybiyeen qaaradda afrika, gaar ahaan dhulka Soomaalidu ka degto geeska afrikada bari.\nMarkii gumeystihii reer Yurub ay qeybsadeen dalalkii afrikaanka ahaa, Soomaalida dhulkii ay degganeyd waxaa loo qeybiyey shan qeybood. Saddex ka mid ah shantaas qeybood waxaa haystay Ingiriiska, waxa uuna laba ka mid ah ku daray dalalka Itoobiya iyo Kiinya. Qeybtii saddexaad waxa ay ahayd Soomaalilaand oo Ingiriisku uu madax banaani siiyey 26-kii bishii lixaad ee sanadkii 1960-kii.\nSoomaalilaand waxa ay ahayd markii ay madax banaanida qaadatay laba gobol oo kala ahaa; Waqooyi galbeed oo ay Hargeysa magaalo madax u ahayd iyo Togdheer oo Burco laga xukumay. (Dawladdii kacaanka ayaa saddex gobol ku dartay oo kala ah, Sanaag, Sool iyo Awdal). Bishii toddobaad kowdeedii sanadkii 1960-kii Soomaaliland waxa ay la midowday koofurtii Soomaaliya ee Talyaanigu gumeysanayey oo markaas ka koobnaa lix gobol.\nMidowgaas ayaa soo afjaray oo meesha ka saaray xudduuddii gumeystayaashu kala xariiqdeen, waxaana Soomaalidii midowday ay galeen baadigoobka waaxyihii (qeybo) ka maqnaa ee lagu kala daray Itoobiya iyo Kiinya. In kasta oo Soomaalidu ay isku dayday in dhulalkii ka maqnaa ay la soo laabato, haddana kuma aysan guuleysan.\nDalal badan oo afrika ka mid ah ayaa markii ay madax banaanidooda qaateen waxa ay isku qabsadeen dhul, waxaana markii dambe dalalkii afrikaanku ku heshiiyeen in xudduudihii gumeystuhu ka tagay sidoodii loo daayo, si meesha looga saaro is qabqabsiga xudduudaha ku saleysan. Waa dhab oo heshiiskaas waa jiraa, waana doodda ugu culus ee Soomaalilaand miiska soo saarto marka ay ka hadleyso gobollada Sool iyo Sanaag Bari, balse waxaa is weydiin mudan inaan is dul taagno qodobadan soo socda:\nMarkii dalalka afrika ay ku heshiinayeen in xudduudaha loo daayo sidii gumeysigu uga tagay, dalka Soomaaliya waxaa ka jirtay dawlad mid ah oo baabi’isay xudduuddii gumeystaha.\nMarkii dalalka afrika ay ku heshiinayeen in xudduudaha loo daayo sidii gumeysigu uga tagay, waxaa dalka ka jirey dastuur baabi’iyey xudduuddii gumeystaha, muranna kama jirin arrintaas.\nDalalkii afrikaanka gumeysanayey ee xadadka u kala sameeyey, ma aqoonsana dal Soomaalilaand la yiraahdo oo hadda jira, waxa ay na Soomaaliya u yaqaanaan hal dal oo aan kala go’in.\nLabadii qeybood ee Soomaalida ee 1960-kii midoobay ee xadkii gumeysiga baabi’iyey, kuma aysan heshiin in xudduuddii isticmaarka la soo celiyo oo Soomaalilaand ay dal madax banaan noqoto.\n5. Dadka deggan dhulkii Ingiriisku gumeysan jirey (Soomaalilaand) iskuma raacsana in dib loo soo nooleeyo xadkaas oo laga laabto midowgii 1960-kii.\n6. Xadka Ingiriiska iyo Talyaaniga ay kala xariiqdeen waxa uu ahaa mid dheer oo kala qeybinayey gobollada Sanaag iyo Bari oo isku beegan iyo Sool iyo Nugaal oo isku began (gobollada Bari iyo Nugaal waxa ay isku ahaayeen hal gobol, halka gobollada Sool, Sanaag iyo Togdheer ay hal gobol isku ahaayeen) Xadkaas waxa uu in yar u jiraa, magaalooyinka Boosaaso, Qardho iyo Garoowe –Maxaa xadka yoocada ka duway xudduuddii kale?\nTusaalayaal Mudnaan Leh\nKolkii dalalka Afrika ku heshiiyeen in xudduudihii isticmaarku uga tagay afrika ay sidoodii ahaadaan, dalka Suudaan waxa uu ahaa hal dal. Waxaa ka dambeeyey in sanadkii 2011-kii ay laba u kala go’een oo koofurta Suudaan dal gaar ah dunidu u aqoonsatay. Dood wax ka soo qaad leh ma noqoneyso haddii lagu doodo xudduuddii isticmaarku afrika uga tagay, waayo, xadka labada Suudaan kala qeybiya ayaa ka dambeeyey oo dunidu aqoonsatay.\nKolkii dalalka Afrika ku heshiiyeen in xudduudihii isticmaarku uga tagay afrika ay sidoodii ahaadaan, Dalka Ereteriya waxa uu ka mid ahaa dalka Itoobiya, goor dambe oo sanadkii 1993-dii ayaa Ereteriya loo aqoonsaday dal gaar ah, ka dib markii Itoobiya ay sidaas ku heshiiyeen. Haddii lagu doodo jiritaanka xudduuddii isticmaarka, ma noqoneyso dood macno ku fadhida, waayo, dunida ayaa kala go’ii dambe (Itoobiya iyo Ereteriya) aqoonsatay.\nTusaalayaal Ka Baxsan Qaaradda Afrika\nDawladda Jarmalka oo ka mid ahayd dawladihii la gaga guuleystay dagaalkii labaad ee dunida (1939-1945) waxaa la kala dhexmariyey xad, iyada oo loo qeybiyey bari iyo galbeed. Muddo dheer ka dib, sanadkii 1990-kii ayaa labadii Jarmal ee galbeed iyo bari waxa ay ku heshiiyeen in ay midoobaan, wixii markaas ka dambeeyey na waxaa jiray hal dawlad oo Jarmalku leeyahay. Dunidu hadda waxa ay aqoonsan tahay hal dawlad oo Jarmal la yiraahdo, xudduuddii kala qeybineysay na waa ay baaba’day, oo midnimada ayaa meesha ka saartay.\nDalka Yeman oo saaran gacanka cadmeed ee badda cas, waxa uu ahaan jiray laba dal, oo Sanca iyo Cadan ay magaalo madaxyo u kala ahaayeen. Waxa ay midoobeen sanadkii 1990-kii. Dunidu maanta Yeman waxa ay u taqaanaa hal dal, xadkii u dhexeeyey labadii Yeman maanta taariikhda uun baa lagu sheegaa, ee ma aha xudduud dunidu aqoonsan tahay.\nMarka la soo uruuriyo warka, xadka Soomaalilaand ku doodeyso, dalalkii xariiqay ma aqoonsana, dunida kalena ma aqoonsana. Astaamaha dawladnimo ee kale ayaa ka maangalsan in ay Soomaalilaand ku dadaasho sidii ay u heli lahayd, sida, Baasaboor la aqoonsan yahay, safaarado, in ay kursi ku yeelato golayaasha gobolka iyo kuwa dunida iyo in mashaariicda iyo deeqaha dunida si toos ah loogu keeno ee aan loo soo marin Soomaaliya, balse iyada oo intaas ba u daba fadhida dawaladda federaalka ee Soomaaliya, dow ilama aha in xad aan sharciyad haysan ay ku dooddo.\nShort URL: http://horufadhimedia.com/?p=63221


Safarkaygii Magaalo Xeebeedda Berbera – W/Q: Aadan Yuusuf | Somaliland Post\nHome Maqaallo Safarkaygii Magaalo Xeebeedda Berbera – W/Q: Aadan Yuusuf\nSafarkaygii Magaalo Xeebeedda Berbera – W/Q: Aadan Yuusuf\nSafarkayga intii aan ku jirey , waxaanu ku kulanay madaarka Addis Ababa Boli International Airport , oo waqtigaasi aanu diyaaradii 2aad ka soo raacnay wasiirka qorshaynta Wasiirka Qorshaynta Dr. Sacad Cali Shire iyo Wasiirka Wasaaradda Macdanta Biyaha Iyo Tamarta Somaliland Md. Xuseen Cabdi Ducaale oo iyagu safaro ugu maqnaa wadamo afrika.\nWaxaan ka dhul bilaabay safarkaygii Somalland magaalada Berbera , war badan iguma seeganayn, xagga cimilada ayaa xilligan waxaa lagu jiray xiligii qaboobaha ahayd, oo dadka reer Berbera ay magaalada ku negaan jireen.\nWaqtigii kan iiga horeeyey 2005tii, kolkii ay diyaaraddu soo cagga dhigatay berigaa dhabaha diyaaradaha , waxaa is garab yaacaayey gawaadhi ay leeyihiin shirkadaha diyaaraduhu si ay u kala qaybiyaan rakaabka iyo kuwa kale oo gaarka loo leeyahay.\nMudadaasi marka aad banaanka u soo baxdid , ka sokow holoca wajiga kaa leefaya ayaad haddana waxaad dareemaysay, kala daadsanaan iyo maamul xumi dhinaca xagga maaraynta howlaha garoonka, mararka qaarkood maad kala fahmi Kari- jirin shaqaalaha diyaaradda iyo kooxo kale oo iyana isaga soo foof- tegi-jirey madaarka oo risaaqadooda ka raadsada, waxaa iyana xiligaa is dhex yaacsanaa shaqaalaha diyaaradda oo aad moodaysay inaysan shaqadoodu u kala calaamadsanayn.\nMaanta 2012 waxkastaa way ka duwanyihiin sidii waayadaasi garoonku ku sugnaa, isbedel weyn ayaan ku arkay, inkastoo weli qabyo yaryar jiraan.\nBerbera waa meesha ugu weyn ee rakaabka diyaaradaha gobolada lagu kala qaybiyo, madaama uu xidhanyahay garoonkii caasimada hargeysa , runtii waa wax aad loo soo dhaweeyo sida dhismaha garoonka caalamiga ah berbera loo wanaajiyey , shaqaalaha ayaa waxay leeyihiin direys lagu garto sida qaybta socdaalka , customka iyo maaliyada .\nGudaha hoolka waxaana aad ka dhex-heli kartaa inta howshaadu socoto, meel aad kaga gabato hanfiga iyo kulaylka caanka ay ku tahay magaaladan Berbera , siiba xiliga xagaaga ee ay kulushahay, waxaana inta badan markii hore arintaasi raad reeb weyn ku reebi jirtay gaar ahaan caruurta qurbaha ku dhashay oo aan wax sawir ah ka haysan dhulkooda hooyo mudada ay suganayihiin madaarka.\nWaxaa iyada isbedel weyn lagu sameeyey dhinaca amaanka oo waqtigaasi qof soo raacaya rakaabka dhoofaya iyo ka soo degaya , oo labaduba diyaarada afkeeda aan la celi-jirin , madaama waqtigan ay diyaarada ethiopian airlines ay ka sameyso dulimaadyo todaable ah , ayaa waxaa maanta geli kara keliya qof dhoofaya iyo mid soo degaya oo keliya, taasi oo ah talaabo dhinaca amniga ah oo loo baahnaa waayo hore. .\nMaamulka Dekada Berbera ayaa ku soo kordhiyey Dekada Berbera qalab farabadan, kuwaas oo isagu jira Wiishash iyo liftaro, ay Dekadu leedahay siiba qalab casriya oo dhawaan loo soo iibiyay Dekeda sida kalmar Container Reach Stacker oo 45ton oo aan nasiib u helay inaan la kulmo waqtigii uu isku xidhaayey engineer ay u soo direen shirkaddii Kalmar ee laga iibsaday ,isla saacado ka dib waxaa dhamaan waa laysku wada rakibay ,tijaabana lagu sameeyey, iyadoo ka dhacday Barxada Dekada,.\nWaqtigan waxa bilaabmay xilligii shaqada ee dekedda , waxaa laga baxay xagaagii, isla-markaana waxaa bilaabmay bad furankii, markaa badeecado ayaa lagu rogayay siiba qalabkan, waxayna wax wayn ka tareen howlaha rogista iyo rarista ee dekedda ka socotay.\nDadka aqoonta badan u leh hawlaha Dekada ayaa ii sheegay, in ay marayso xilligii ugu wanaagsanaa Dhinaca Qalabka iyo dhaqdhaqaaqeeduba Ganacsigaba, qofkastaana uu qiraayo waxqabadkaa balaadhan, ee Mareeyaha oo kaashanaya ku-xigeenkiisa iyo weliba Shaqaalo- weynaha Dekada waxaa uu suurta Galay in ay Waxbadan ka qabtaan Horumarinta Adeega Dekadu ay Bixiso.\nWaxa kale oo la dhisay Barxad aad u balaadhan oo ku taala dhinaca dibada, ama afaafkii dekaddii dhexe ee doonyaha oo iyana la dhigo Gaadiidka Cusub ee Dekada ka soo Dega, kuwaas oo markii hore saxmad iyo cidhiidhi badan ku keeni jirey Gudaha Dekada ee la dhigo Badeecadaha, kana Dhoofaan Xoolaha aadka u tirada badan.\nWaxaa iyadana jirtay roob ka da,ay sida lay sheegay bishii hore dabayaqadeedii magaalo Xeebeedka Berbera , kaasi oo ahaa mid quwad badan, oo dad u badan danyar khasaare laxaadleh soo gaadhsiiyey ,isla-markaana magaalada ka dhigay mid aan habayaratee wax laydha lahayn , marka laga reebo dekadda weyn oo iyadu isticmaasha mid ay gaar u leedahay.\nDanyarta khasaarahu ka soo gaadhay waqtigaasi , ayaa intii lagu jiray robabka waxaa ay ugu deeqday si ku meel-gaadh ahaan haayada bisha cas ee magaaladu teendhooyin qiyaas ahaan 24xabo , sida uu ii sheegay mid ka midda shaqaalaha hayadaasi .\nWaxay ila noqotay inaan waqti siiyo oo aan soo marmaro magaalada oo aan muddo badan moogaanaa , inta aanan ka amba bixin, Berbera oo iyadu meelaha ugu caansan xagga ganacsiga mandaqada geeska afrika.\nMarka aad fiirisid magaalada waxaa kaaga muuqanaya dhismayaal quruxbadan jadiida iyo bilic xooggan,runtiina wadooyin cusub ayaa magaalada laga dhex sameeyey oo d/hoose hormood ka tahay, waxaa iyadana la unkay xaafadu cusub oo ku soo kordhay magaalada , waxaadna moodaa guud ahaan magaalada mid si weyn isu bedeshay lana kowsatay isbedelkii Xukuumada Kulmiye sida ay ii sheegeen dadka gobolku.\nQaybaha kale ayaan ku eegi doonaa , waxyaalaha aan magaalada berbera ku arkay iyo anigoo u kuurgalay.\nsafarkayga ayaa waxay ila noqotay inaan dhulka ku safro oo aan dhex qaado magaalooyinka si aan u aragno qaab nololeedka iyo sida xaalka guud ee dad-weynuhu yahay.\nWaxaan bilaabay inaan ku safro baabuur aan kaga baxay magaalada Berbera ilaa caasimada G/togdheer ee Burco.\nLa soco qaybta dambe iyo aragtidayda magaalada Berbera.\niyo sawiro badan\nQallinkii Adan yusuf Elmi\nBerbera S/land Tel .4244320


Wasiirka Deegaanka oo Ka Warantay Sababta ay u Joogsan Wayday Isticmaalka Bacaha ee Madaxweynuhu Mamnuucay | Somaliland Post\nHome Caafimaad Wasiirka Deegaanka oo Ka Warantay Sababta ay u Joogsan Wayday Isticmaalka Bacaha...\nWasiirka Deegaanka oo Ka Warantay Sababta ay u Joogsan Wayday Isticmaalka Bacaha ee Madaxweynuhu Mamnuucay\nHargaysa(SLpost)-Wasiirka wasaaradda deegaanka iyo horumarinta reer miyiga Somaliland Marwo Shukri Xaaji Ismaaciil Baandarre ayaa ka hadashay waxyaabaha hortaagan digreetaddii madaxwaynaha Somaliland ka soo saaray isticmaalka bacaha,iyadoo sheegytay inaany wali si rasmi ah u joogsan .\n“Madaxweynuhu waxa uu u soo saaray digreetadan in wax laga qabto isticmaalka bacaha oo lagu joojiyo, dadka ganacsatada ah waanu u yeedhnay, waxaanu farnay farriimo iyo digniino culus in qofkii bacda lagu qabto in sharciga lala tiigsanayo, muddana waa la siiyay in ganacsatadu keento wixii lagu bedalayay, dad badan ayaa ka jawaabay oo keenay wixii lagu bedalayay bacda oo ay dadkii isticmaalaan, Ganacsatadda muddo ayaa la siiyay markii la mamnuucay isticmaalka bacaha, balse baco kale ayay dalka soo galiyeen. Ganacsatadu waxa kale oo ay ku doodeen in wakhti kale la siiyo, ilaa maantana waa taa la isticmaalayo,”ayay tidhi Wasiirka deegaanku oo u warantay wargayska xukuumadda ee Dawan.\nMarwo Shugri waxa ay tilmaantay in rugta ganacsigu ka gaabisay kaalintii ay ku lahayd joojinta isticmaalka bacda. “Waxaana markii hore nala riixayay in wakhti la siiyo ganacsatadda rugta ganacsiga, iyaga ayaa Berbera taagnaa, maantana waxa loo baahan yahay in rugta ganacsigu inay nala hawl-galaan oo kaalintoodii ka soo baxaan oo ganacsatada keenaya bacaha qaladkooda ka qabtaan oo xooga saaraan ayaa loo baahan yahay.”\n“Ganacsatadu waxa ay ka fikirayaan jeebkooda waxa galaya ee kama fikirayaan dhibaatada ay bacdu leedahay, way qaali garowday, sababtu waxa weeye qarsoodiga ay dalka ku soo galayso,”ayay wasiirka deegaanku.\nMarwo Shurgri waxa kale oo ay sheegtay in dawladaha hoose ka gaabiyeen ganaaxii ay saari lahaayeen dadka soo dejinaya bacaha\n“Dawladaha hoose waxa ay ka gaabiyeen ganaaxii ay saari lahaayeen dadkan bacda keenaya, weli bacdii ayaa soconaysa, dawladaha hoose qudhooduna, Hargeysa oo kale waxa laga yaabaa in askartu ku yar tahay, markaa waxa aanu ku heshiinay in askarta ciidanka qaranku kala shaqeeyaan arrintan oo booliska la kordhiyo oo la qaado olole is daba joog ah oo lagu joojinayo bacaha oo ganaax badan la saaro, markaasaa dadku damqanayaan oo ganacsatadu keenaysaa wixii lagaga maarmayay bacda.”Marwo Shukri.\nWaxaanay sheegay inaanay shacabku ka fikiray caafimaadkooda iyo noloshooda ,waxaanay uga digtay bulshada isticmaalka bacaha.\n“Waxaanad moodaa in shacabku aanay ka fikirayn caafimaadkooda iyo noloshooda qofku marku wali bacdii wax ku ridayo ee deegaankii kharibaysa, waxaan aan leeyahay ninka bakhaarkiisa lagu qabto iyadoo baci taalo waxa aan taaganahay bakhaarka ha laga xidho oo bil ha xidhnaado, markaas ayuu arkayaa dhibka oo dhaqan gelinayaa amarka dawladda,” ayay tidhi Wasiirka wasaaradda deegaanka iyo horumarinta reer miyiga Somaliland Marwo Shugri Xaaji Ismaaciil Baandare.\nWasiirka deegaanka Somaliland Marwo Shukri xaaji ismaaciil waxa ay soo jeedisay in la ganaaxo dadka suuqa la mara bacihii la mamnuucay.\n“Qofka suuqa la maraya ee sita bacda waa in ganaax ay mutaystaan, in laga gaabiyona maaha, dekeda Berbera waa laga joojiyay in bacdu ka soo degto saddexdii koontiinar ee ugu dambeeyay ee ganacsatadda loo sii daayay kuwii ayaa kollay suuqa soo galay oo way dhammaan lahayde waa in la baadho gawaadhida ka imanaya Puntland iyo kuwa ka imanaya dalalka kale ee aynu jaarka nahay oo kuwa Berbera ka soo galaya dib loo eego oo la baadho.”Marwo Shukri Xaaji Ismaaciil.\nMadaxwaynaha Somaliland Axmed Siilanyo ayaa wareegto lagu mamnuucayo isticmaalka bacaha soo saaray,iyadoo wali suuqyada Hargays lagu isticmaalo bacaha.\nHDesk - Modified date: August 19, 2011


In ka badan 700 qof oo codsaday afarta boos ee ka bannaan guddiga IEBC | Star FM\nHome Wararka Kenya In ka badan 700 qof oo codsaday afarta boos ee ka bannaan...\nIn ka badan 700 qof oo codsaday afarta boos ee ka bannaan guddiga IEBC\nGuddiga xulashada ayaa sheegay in Kenyaan ka badan 700 ay soo codsadeen afarta jaga ee ka bannaan ee guddiga madaxa banaan ee doorashada iyo xaduudada dalka ee IEBC.\nGuddomiyaha guddiga Dr. Elizabeth Muli, oo saxxaafada la hadashay ayaa sheegtay in wakhtiga kama dambeysta ahaa ee codsiyada la soo gudbinayo ay ahayd Isniinta, islamarkana haatan ay isku uruurinayaan magacyada si ay u daabacaan.\nGuddigan oo 7 xubnood ka kooban ayaa waxay qabsadeen wakhti ciriiri ah, balse guddomiyaha ayaa sheegeysa inay doonayaan in wakhtigaas ilaaliyaan maadama ay la tacaalayaan arrin degdeg ah.\nDeg degsiinada arrintan ayaa imaaneysa ka dib markii shan garsoorayaal oo ka tirsan maxkamadda sare ay sheegeen in sida uu guddiga IEBC u dhisanyahay ay tahay mid sharci darro ah.\nGuddiga ayaa sheegay inay rajeynayaan inay ugu dambayn 9-ka bisha nagu soo aadan ee Juun ay madaxweynaha dalka Uhuru Kenyatta u gudbiyaan kuwa u qalmo inay buuxiyaan xilalkas.\nPrevious articleODM oo ku guulaysatay kursiga deegaanka Bonchari ee Kisii\nNext articleDHAGEYSO:Madaxweynaha Soomaaliland oo dowladda dhexe ee Soomaaliya eedaymo u jeediyay


DAAWO: Dameer Soomaali naadir ah oo lagu dhaqo Talyaaniga (Digniin ka timid hay’ad u doodda dabeecadda) | Hadalsame Media\nHome Arrimaha Caalamka DAAWO: Dameer Soomaali naadir ah oo lagu dhaqo Talyaaniga (Digniin ka timid...\nDAAWO: Dameer Soomaali naadir ah oo lagu dhaqo Talyaaniga (Digniin ka timid hay’ad u doodda dabeecadda)\n(Torino) 22 Abriil 2019 – Waxa uu ku dhashay gudaha beerta ZOOM Axadd, 14-ka Abriil waana mid ka mid ah naas-nuugyada ugu caansan adduunka.\nWaa dameer Soomaali la yiraahdo Oliver, kaliya tobaneeyo sinji oo noocan ah ayaa duurka iminka ku jira, jeer uu Ururka Caalamiga ah ee Ilaalinta Dabeecaddu uu ka digayo baaba’a noocan oo uu ku daray noocyadaas ku jira liiska cas ee noolaha halista ugu jira dabar go’a.\nDameer Soomaaligaa ayaa si xun loo ugaarsanayey qarniyo badan iyadoo khasab looga dhigayo xayawaan dab joog ah, iyadoo sidoo kale dawo dhaqameed ahaan looga isticmaali jirey Itoobiya iyo Soomaaliya, iyo sidoo kale Itoobiyaanka oo hilbihiisa cuna.\nSifada ugu weyn ee lagu garto Dameer Soomaaliga waa diilimaha lugaha kaga yaalla sida dameer farowga.\nYurub dhexdeeda waxaa noocan uga nool 250 dameer , oo ku jira Beerta Xayawaanka Cumiana, waxaana jira qayb tarmi karta oo ka kooban 2 dhedig ah, 1 lab iyo muun yar.\nBeerta Zoom waa beer dalxiis oo ku taalla bannaanka magaalada Torino ee woqooyiga Talyaaniga, iyadoo la aaminsan yahay in siyaabo kala duwan looga soo watay Somalia iyo Itoobiya.\nPrevious articleKenya oo doonaysa in loo badiyo balaayiin ay Somalia ku qaadato (Lacag loosoo fasaxay)\nNext articleDAAWO: Hay’adaha dembi baarista oo daba socda sababta keentay in la xado ilmo hadda dhashay!


RW. Nuur Cade:- “Furaha kaliya ee Nabad waarta lagu gaari karo waa dib u heshiisiinta, meel wanaagsan ayayna mareysaa”.\n← Mujaahidiinta Al-Shabaab oo mar kale si buuxda ula wareegay gacan ku heynta Degmada Xudur.\nKulanka Beesha Mudulood oo laga soo saaray Warsaxaafadeed looga soo horjeedo Siyaasadda C/llaahi Yuusuf. →


Nin Soomaali ah oo ay Booliiska Otawa u dileen sida Floyd oo dacwaddiisa la furayo (Arag inta meelood ee ay labada shil iskaga eg yihiin) | Hadalsame Media\nHome Arrimaha Caalamka Nin Soomaali ah oo ay Booliiska Otawa u dileen sida Floyd oo...\n(Otawa) 03 Juun 2020 – Jeer ay Ameerika ruxayso fadqalallo ka dhalatay dilkii George Floyd ay ugu gaysteen Booliiska Minneapolis, caasimadda Ottawa ayaa naqaysa dacwad ku saabsan dilka nin kale oo madow ah oo ay Booliiska magaaladu khaarajiyeen.\nNinkaasi waa Cabdiraxmaan Cabdi oo ah nin Soomaali ah oo lagu diley xaafadda Hintonburg ee Ottawa, Luulyo 24, 2016-kii, kaddib markii ay soo xiristiisa ay xoog dheeraad ah u adeegsadeen 2 askari oo ka mid ah Booliiska Ottawa.\nNinka dilkiisa ku eedaysan ayaa Maxkamad lasoo taagayaa 6-da Juun si markii ugu dambeeysey loo furo dacwaddan oo 3 maalmood socon doonta.\nWaxaa lagu wadey inay dib u furanto bishii Abriil, balse dib ayaa loo riixay COVID-19 dartii, waxaana Daniel Montsion dacwadda ku oogaya Philip Perlmutter iyo Roger Shallow. Halka difaaciisa uu u taagan yahay Michael Edelson\nCabdi, oo qoyskiisu sheegeen in aanu dhimirkiisu saaxi ahayn ayaa Booliiska loogu yeerey iyadoo la sheegay inuu taataabasho ka sameeyey maqaaxi xaafadda ku taalla, deeto markii uu Booliisku yimid ayuu cararay waxayna kasoo qabteen meel 3 baloog u jirta maqaaxida oo gurigiisa hortiisa ah.\nSida Floyd waxaa Cabdi lagu riixay dhulka iyadoo geeridiisa ay duubeen dad naxsan oo jidka marayey, iyada oo uu daawanayo askarigii la socdey. Sida Floyd ninkan waxaa ka dhashay dibedbaxyo, waloow aysan dalka oo dhan ku baahin.\nDaniel Montsion ayaa ku eedaysan dil, weerar uu u bareeray iyo adeegsiga hub ay ku jireen gacmo gashi biro adag leh.\nPrevious articleSomaaliya waxay u baahan tahay koronto si ay u horumarto\nNext articleNin caddaan ah oo bambooyin u qaybinaya dibedbaxayaasha oo la qabtay (Xagal-daacin ku socota dadka madow)\n(Hadalsame) 30 Okt 2020 - Kaddib markii uu fashilmay hiigsigii Madaxweyne Maxamed Cabdullahi Farmaajo ku doonayey inay dalka ka dhacdo doorasho qof iyo cod...


Mogadishu : Alshabaab oo dilay sarkaal Kenyan ah oo ka tirsanaa\nHome Somali News South and Central Mogadishu : Alshabaab oo dilay sarkaal Kenyan ah oo ka tirsanaa\nDowladda Kenya ayaa xaqiijisay in Al-Shabaab ay dileen Mustafa Hassan Mohamed oo ka tirsanaa Al-Shabaab , islamarkaana kasoo jeeday dalka Kenya Shabaabna ku biiray sanadkii 2015 ta ka dib markii ka baxsaday Iskuul ku yaalla dalka Kenya.\nAl-Shabaab ayaa Qaraxyo iyo Weeraro ay ka geysteen dalka waxa ay ku dileen Saraakiil badan oo ka tirsan Ciidamada Booliska dalka Kenya.\nFalkaasi ayaa lagu soo waramaya in uu ka careysiiyay Kenyaan badan ee ka barbar dagaalama Al-Shabaab.\nAl-Shabaab ayaa horay u dilay dhowr nin oo Kenyaan ah , kuwaa soo ay ku eedeeyeen in ay ka tirsan yihiin Sirdoonka Kenya.\nMaxay ku wadahadleen Farmaajo & Al Sisi\nMohamed - April 19, 2018\nXafiiska Madaxweynaha dalka Masar ayaa war kasoo saaray wadahadal dhanka taleefanka...\nSafiirka Qatar oo warqadaha Aqoonsiga laga guddoomay\nDowladda oo u digtay Hay’addaha ka howlgalla Soomaaliya


Barcelona oo Janaayo dooneysa inay soo xero geliso kabtanka Man United Nemanja Vidic. - Caasimada Online\nHome Warar Barcelona oo Janaayo dooneysa inay soo xero geliso kabtanka Man United Nemanja...\nBarcelona oo Janaayo dooneysa inay soo xero geliso kabtanka Man United Nemanja Vidic.\nSida aan kasoo xiganay wargeyska kasoo baxa dalka Talyaaniga ee CalcioMercato, Barcelona ayaa rajo weyn ka qabta inay Janaayo soo dhaqaajiso daafaca dambe ee kooxda Manchester United Nemanja Vidic. Ciyaaryahanka heerka caalami ee dalka Serbia waana shaawac qaba waxaana la filayaa inuu garoomada kusoo laabto ka hor sanada cusub. Tababaraha Barcelona Tito Vilanova ayaana doonaya inuu Old Trafford kasoo kexeeyo daafacaan.\nIyadoo ay Chris Smalling iyo Phil Jones garoomada kusoo laabteen Rio Ferdinand iyo Jonny Evans ayaa u muuqday kuwo booska daafaca adkeeyey xilli ciyaareedkaan, Man United ayaanse qarsan Karin dhibaatada daafaca dhexe, Ferguson ayaana laga yaabaa inuusan iibin daafaciisa maadaama uu baahi u qabo.\nBarcelona ayaa hugaanka u heysa La Liga inkastoo ay si fiican ku bilowdeen xilli ciyaareedka hadana waxaa kooxda Comp Nou ka muuqday dhibaato daacaf la’aaneed marka loo eego dhaawacyada Carles Puyol iyo Gerard Pique, Javier Mascherano ayaana booskaas bedelay halka uu Vilanova. Marba qorshe ku dhiso daafaciisa habacsan.\nBarcelona ayaa sidoo kale xakameyn weysan goolasha laga dhaliyaano iyadoo 12 jeer shabaqeeda lasoo taabtay 4 ka mid ah waxaa ka dhalisay kooxda Deportivo La Coruna. Waxayna dooneysaa inay isku dhisto kabtanka Red Devils Vidic.


Guddoomiyaha Baarlamaanka Jabuuti oo Maanta Khudbad ka horjeedin doona Golaha Shacabka – Gedo Times\nGuddoomiyaha Baarlamaanka Dalka Jabuuti Maxamed Cali Xaamud ayaa Maanta lagu wadaa inuu ka qeyb galo Kulanka Xildhibaanada Golaha Shacabka islamarkaana uu Khudbad ka horjeediyo Xildhibaanada Golaha Shacabka.\nMaxamed Cali Xaamud Guddoomiyaha Baarlamaanka dalka Jabuuti oo Khamiistii soo gaaray Magaalada Muqdisho ayaa shalay socdaal ku tagay Magaalada Baledweyne oo ay joogaan Ciidamada Dalka Jabuuti,waxaana socdaalka Baledweyne ku weheliyay Guddoomiyaha Golaha Shacabka Maxamed Sheekh Cismaan Jawaari iyo Xildhibaanno ka tirsan Golaha Shacabka.\nKhudbadda uu Maanta ka horjeedin doono Xildhibaanada Golaha Shacabka Guddoomiyaha Baarlamaanka Jabuuti ayaa lagu wadaa inuu ku soo hadal qaado Xariirka ka dhaxeeya Labada Baarlamaan ee Dalalka Soomaaliya iyo Jabuuti iyo sidoo kale Taageerada Dowladda Jabuuti ay la garabtaagan tahay Doweladda Federaalka iyo Shacabka Soomaaliyeed.\nDaawo Sawirada Dadkii Shacabka ahaa ee lagu Xasuuqay Masaajid ku yaalla Masar


Heesta Dheef Oo Cusub Waxaa Wada Qaadaya Hodan Abdirahman Iyo Nuur Cadde Muuqaalkeeda Wanaagsan Bal Nala Daawada.\nLabada fanaan ee Nuur cadde iyo Hodan Abdirahman oo reer Waqooyiga Amerika ah ayaa soo saaray hees cusub oo muuqaalkeeda wadata, runtiina aan dhihi karno waa mid kamid ah heesaha maqalka iyo muuqaalka sanadkan.\nHodan iyo Nuur oo ah laba fanaan oo aad looga jecelyahay dhamaan meelaha ay dagaan inta ku hadasha afka Soomaaliga, ma aha markii ugu horeysay oo ay hees soo wada saaraan, laakiin marka laga hadlo muuqaal ama Video waa markii ugu horeysay oo ay iskula jaan qaadaan habka casriga ah iyo muuqaalada qorxoon ee xilliyadan danbe kasoo burqanaya farsama- yaqaanada reer North America.\nHeestan oo magaceedu yahay DHEEF waxaa ereyada sameeyay Abwaan Mataan, waxaa laxameeyay Najar iyo duubista oo ay ku fara yareysteen Dalima Studio, ugu danbeyn soo saarida muuqaaladan quruxda badan waa Somali V I P Studio oo uu hor kacayo Ahmed Ugaaska.\nDaawsho wanaagsan heesta Dheef iyo codadkii Nuur Cadde iyo Hodan Abdirahman,


Somali / Soomaali | Nollalinja\nCaawinta ay Nollalinja iyo Guryaha ammaanku siiyaan dadka loo gaystay rabshadaha qoyska dhexdiisa ka dhaca\nAdeegga Nollalinja iyo Guryaha ammaanka waa kuwo bilaa lacag ah oo loogu tala galay dadka loo gaystay ama ka cabsi qaba rabshadaha qoyska dhexdiisa ka dhaca. Waxa aad caawin ka dalban ilaa marka aad shaki oo keliya ka leedihid in aad adigu la kulantey ama gof kuu dhow la kulmey rabshada qoyska.\nRabshadaha qoysaska dhexdooda ka dhaca, waxa ka mid ah, tusaale ahaan waxyeelaynta loo gaysto lamaanaha ama lamaanihii hore ama ilmaha ay hooyada/aabuha guurka kale ku dhaleen. Sidoo kale waxa ka mid ah waxyeelaynta ehelka, waalidka ama qaraabada kuu dhow. Rabshada haweenka loo gaysan karo waxa ay noqon kartaa hanjabaad ku saabsan qaab-galmeedka qofka. Tusaale ahaan in qofka lagu khasbo wax aanu doonayn oo xornimadiisa guriga ama tan dibada laga qaado.\nSidoo kale rabshadaha waxa loo arkaa, tusaale ahaan marka qofka la caayo ama xoog looga masayro. Qofka oo la go’doomiyo , alaabo ama weel lagu tuuro ama alaabaha oo agtiisa lagu jajabiyo. Sidoo kale waa qalad in si joogta ah taleefanka looga soo waco oo loo hanjabo qofka. Rabshadaha dagaalka leh waxa ka mid ah feedhka, riixidda, ciijinta, gubidda ama laadka. Rabshada galmeed waxa ka mid ah, tusaale ahaan in qofka hoos loo dhigo oo qaab-galmeedkiisa wax laga sheego ama in galmo lagu khasbo ama la kufsado. Rabshadaha dhanka dhaqaalaha waxa ka mid ah, in tusaale ahaan qofka loo diido lacag uu raashin ku iibsado, in lagu khasbo in uu dayn aanu u baahnayn qaato, in lagu khasbo in uu lacag isticmaalo ama laga kontaroolo akoonkiisa bankiga oo lagana qaado kaarka bankiga.\nTaleefan lambarka Nollalinja waa 080 005 005.\nNollalinja waa taleefan lambar oo loogu talo galay in dumarka iyo maatidu la soo hadlaan, si loo caawiyo marka loo gaysto ama ay ka cabsi qabaan in lagu sameeyo rabshadaha qoyska dhexdiisa ka dhaca. Sidoo kale dadka qaraabada ah ee dhibkaa arkaya, way la soo hadli karaan taleefankan.\nNollalinja waxa uu:\nfuran yahay 24/7\nWaa adeeg taleefan oo bilaa lacag ah.\nMarka aad nala soo hadasho\nwaxa and naga heleysaa aaminaad buuxda. Shaqadayadu waxa ay ku salaysantahay aaminaad .\nlooma baahna in magacaaga iyo aqoonsigaaga la ogoodo.\nLooma baahna in aad magacaaga sheegto.\nTaleefanka lagama arkayo biilka taleefanka.\nTaleefan lambarkaaga lagama arkayo meeshan Nollalinja.\nTaleefankan Nollalinja waxa kaa qabanay oo ku qaabilaya dad khibrad leh oo u tobobaran xifradaha sooshalka iyo caafimaadka. Dadkan Nollalinja ee ku qaabilaya, si fiican ayey kuu dhagaysanayaan, way kula talinayaan oo way ku taageerayaan.\nNollalinja waxa uu ku siinayayaa turjubaan ku hadla luuqadahan: Ruush, Carabi, Farsi, Dari, Somali, Sooraan. Dadka taleefanka Nollalinja qabanayaa waxa ay ku hadlaan Finnish, Swiidhish iyo Ingiriisi\nMarka aad u baahantahay in taleefan laguugu turjumo, Isla markiiba sheeg luuqadda aad ku hadasho ee laguugu turjumayo. Ku adkee oo ku soo cel celi luuqadaada, si ay shaqaalaha Nollalinja kuu fahmaan oo turjubaan kuugu dalbaan. Sug oo khadka ku jir, in ta laguu helayo turjubaanka. Waxay qaadan kartaa ugu badnaan 10 daqiiqo oo kaliya.\nTurjumid taleefan iyo lambarka taleefanka oo aan la arkayn\nNollalinja ma arkayaan taleefanka aad ka soo hadlayso, markaa Nollalinja kuguma soo celin karaan taleefanka. Marka aad soo hadashana looma baahna in aad magacaaga u sheegto shaqaalaha Nollalinja iyo turjubaankaba.\nHadii aad u malaynayso, in aad turjubaanka taqaano, waad goyn kartaa taleefanka oo mar labaad ayaad Nollalinja soo garaaci kartaa. Qof kale oo turjubaan ah ayaa laguu raadinayaa.\nGuryaha ammaanka ee dhibanaha loo gaystay rabshadaha qoyska\nGuryaha ammaanku waxa ay caawiyaan dhibanaha loo gaystay ama ka cabsi qaba rabshadaha qoysaska dhexdooda. Maalin walba iyo saacad kastaba waad iman kartaa guryaha ammaanka. Looma baahna in xafiis uu guryaha ammaanka kuu soo diro, adiga ayaa si toos ah iskaa ugu iman kara. Waxa aad toos ula soo hadli kartaa guriga ammaanka ama looma baahna in aad soo hadasho ee si toos ahba u kaalay guryaha ammaanka. Meel kasta oo uu ku yaalna waad tegi kartaa.\nXiriirka guryaha ammaanka\nShaqaalaha guryaha ammaanka waxa loo tobobaray in ay wax u qaban karaan dadka la soo kulmay rabshadaha qoysaska. Guriga ammaanka waad iman kartaa kaligaa ama adiga iyo caruurtaba. Dadka waawayn iyo caruurtaba waa lagu caawiyaa guryaha ammaanka. Waxa uu guri ammaanku ku siinayaa qol, raashin, gogol iyo alaabaha laysku nadiifiyo oo dhan. Guriga ammaanka waxa loo ogol yahay, in ay turjubaan isticmaalaan marka ay adiga ku caawinayaan.\nway furan yihiin 24/7\nwaa bilaa lacag\nDadka rabshadaha qoysaska la kulmay ama ka cabsi qaba in dhib loo gaysto, Qof da’ kasta ah, nin iyo naagba waa loo ogol yahay in ay imaadaan.\nGuryaha ammaanku waa kuwo magangeliyo leh oo taageer, caawin iyo taloba aad ka helayso.


Ogaden News Agency (ONA) – Ogeysiis: shiwrweynihi Jaaliyaadka Ogadeniya ee Pacific oo lagu qabanayo Perth Australiya\nOgeysiis: shiwrweynihi Jaaliyaadka Ogadeniya ee Pacific oo lagu qabanayo Perth Australiya\nShirweynihii Jaaliyada Ogadeniya ee Pacific oo lagu qabanayo Magalada weyn ee Perth, Australiya. Shirkan ayaa waxa loogu baaqaya inay kasoo qeyb galaan shacabweynaha Somalida Ogadeniya iyo dhamaan Somaliweynta ku nool wadanka Australiya iyo Newzealand iyo Xeebaha Pacific oo dhan.\nShirkan oo ah shir sanadeed lagu qiimeyo waxqabadka Jaaliyada Pacific oo ka kooban wadanka Australiya iyo Newzealand iyo waliba Jaziiradaha Qaarada Pacific ayaa sanadkan waxa la filaya in wacdaro ka dhaco.\nHadaba dhamaan Xubnaha Jaaliyaadka iyo maamulada Goboladaas ayaa kasoo qeyb gali doona, Waxgarad iyo aqoonyahamiin kasoo jeeda Geeska Afrika iyo waliba Masuliyiin heersare ah oo ka tirsan wadanka Australiya.\nHa mooganin..Malumaad dheeri ah hadaad u baahato fadlan kala xidhiidh Telefanada ka muuqda shaashada sare Xayaysiinta.


HashThemes Demo Importer – Kaabaha WordPress | WordPress.org Soomaali\n“HashThemes Demo Importer” waa softiweer il furan. Dadka soo socda ayaa wax ku biiriyay kaabahan.\nKu tarjun “HashThemes Demo Importer” luqaddaada.


Abiy Axmed: “Waxaan ku qasbannahay inaan qaadno tallaabbo amniga dalka aan ku sugeyno” - Latest News Updates\nAbiy Axmed: “Waxaan ku qasbannahay inaan qaadno tallaabbo amniga dalka aan ku sugeyno”\nRa’isal wasaare Dr Abiy Axmed oo xaaladda dalka Itoobiya uu ku sugan yahay warbaahinta dalka Itoobiya shacabka farriin uga tabiyey wuxuu sheegay shacabka waxyaabaha ay xuquuqdooda ku meelmarsadaan iney ka mid tahay doorashada guud oo dalka ka qabsoonto taasoo ah xuquuq dimuqraadiyadeed oo ay muwaaddiniintu leeyihiin.\n“Iyada oo ay xisbiyada mucaaradka qaar ay aaminsanaayeen iney doorasho dhicin ayaan annagu ku adkeysannay doorashada iney xilligeeda ku dhacdo diyaar garow ballaaranna la billaabay.”\n“Hase yeeshee, cudurka safmarka ee Covid-19 ee dalka Itoobiya soo gaaray ayaa nagu kalliftay inaan doorashada dib u dhigno.”\n“Si ka baxsan dastuurka dalka Itoobiya u yaallo dhaqdhaqaaq kasta oo ka hormarinayo ay tahay khalad aad u weyn ayna xadgudub ku tahay shruucda dalka iyo kan caalamka intaba.”\n“Cid kasta oo doorasha aan sharciga waafaqsaneen iney qabato dooneyso, isla-markaana damacsan iney awoodda deegaan xoog ku qabsato dowladda federaalka wixii hadda ka dambeeyo uma dul qaadaneyso, tallaabba kasta inaan qaadanana diyaar ayaan u nahay” ayuu yiri Ra’isal wasaaraha Itoobiya Dr Abiy Axmed.\nHadallada kulul ee Dr Abiy maxaa keenay?\nXisbiga deegaanka Tigreega ka arrimiya ee TPLF ayaa maalin ka hor ku dhawaaqay iney deegaan ahaan ay qabsanayaan doorasha iyaga u gaar ah oo dalka Itoobiya intiisa kale aan la socon.\nGuddiga fulinta xisbiga TPLF oo shir seddex maalmood uga socday magaalada Maqale ee caasimadda deegaanka Tigreega soo gabagabeeyey ayaa soo saaray amar ay maamulka deegaanku ku amrayaan in laguda galo diyaargarowga iyo qabanqaabada uu deegaanku doorashadiisu ku qabsan lahaa.\nHadalka ka soo yeeray deegaanka Tigreega ayaa noqday mid aan horay looga baran dalka Itoobiya tani iyo marki uu ka hirgelay nidaamka federaalka ee qowmiyadaha ku saleysan.\nGo’aanka Xisbiga TPLF ee doorashada ku aaddanna waxaa ku dhawaaqay Guddoomiyaha Xisbiga TPLF ahna madaxweynaha deegaanka Tigreega Dr Gebresiyon Gebre-Mikaael.\nGuddiga doorashooyinka siduu uga falceliyey?\nGuddoomiyaha guddiga doorashooyinka qaranka ee dalka Itoobiya Birtukaan Mideqsa oo warbaahinta dalkaasi la hadashay ayaa sheegtay hadalka ka soo yeeray deegaanka Tigreega inuu la yaab ku noqday uuna yahay mid sharci darra ah.\n“Sida uu dhigayo dastuurka dalka Itoobiya qodobkiisa 102-aad arrimaha doorashada waxaa awood u leh guddiga doorashooyinka qaranka” ayey tiri.\n“Doorashada heerarkeeda kala duwan waxaa qabanaya oo wakhtiga la qabanayana go’aan ka gaari karo oo keli guddiga doorashooyinka qarnaka ee dalka Itoobiya.”\n“Deegaan wuxuu doorasha si gaar ah uu u qabsan karaan marka uu codsigiisa uu soo gaarsiiyo guddiga doorashooyinka, guddiguna uu oggolaado codsiga deegaanka oo keli ah balse, ay jirin ilaa iyo hadda deegaan codsi doorasha inuu qabsado soo gaarsiisay guddiga doorashooyinka, xilli dalka Itoobiya uu ku jiro xaalad degdeg ah oo uu la tacaalayo cudurka safmarka ee Covid-19 iney deegaan xubin ka ah dowladda Federaalka ay yirahdaan doorashaan qabsaneynaa waa nasiib darro” ayey tiri guddoomiyaha guddiga doorashooyinka qaranka ee dalka Itoobiya Birtukaan Mideqsa.\nTani iyo marka uu isbeddel ka dhacay dalka Itoobiya uu dalka Itoobiya majaraha u qabtay Dr Abiy Axmed waxaa sii badanayey khilaafka u dhaxeeya dowladda Federaalka ee Dowlad Deegaanka Tigreega, iyada oo uu deegaankaasi uu ku doodaya iney dowladda hadda ka arrimisa dalka Itoobiya ay nidaamki Federaalka ee lagu heshiiyey ay god ku sii rideyso.


Dhibaatooyinka danyarta haysta W/Q: Abdi Hakim Shiekh Abdullahi Jama | Laashin iyo Hal-abuur\nDhibaatooyinka danyarta haysta\nKa dib Burburkii Dowladdii Dhexe Ee Soomaaliya sanadkii 1991-kii ayaa waxa uu dalku galay xaalad ka duwan xaaladdii hore, waxaana guud ahaanba dalka ka qarxay dagaallo sokeeye, kuwaas oo sabab u noqday barakaca bulshooyinkii ku noolaa magaalooyinka waaweyn ee dalka, oo badankood u qaxeen bannaanka/dibadda dalka, halka kuwa kalana ay ku barakaceen isla gudaha dalka.\nDagaalladii sokeeye ee dalka ka qarxay, ayaa sidoo kale sababay qasaaro nafeed iyo mid hantiyadeedba. haddaba intii lagu guda jiray dagaalladaas, ayaa waxaa sidoo kale burbur ku dhacay xarumihii waxbarashada dalka, oo noqday badankood kuwa aan shaqeyn.\nXarumihii waxbarashada dalka oo aan shaqeyn ayaa waxa ay sabab u noqotay, in ay korarto ama badato tirada ubadka soomliyeed ee aan waxbarashada aadin, kuwaas oo ay ku kalliftay duruufo dhaqaale darteed. haddaba dib u soo noolaanshaha rajada nabadda iyo horumarka dalka, ayaa waxa ay hormuud u noqoneysa, in ubadka soomaaliyeed ee hadda soo baxaya helaan hannaan waxbarsheed tayadiisu sarreyso.\nMarki la eego bulshada danyarta ah, ee aan awoodin, in ay ubadkooda ka baxshaan qarashaadka waxbarashada, ayaa badankooda u dira carruurta in ay shaqeeyaan kana shaqeeyaan baalashka/caseeyanimada iyo waxyaabaha la midka ah, waxa ayna taasi sabab u noqotay, in carruurtu ay nacaan ama diidaan waxbarshada haddii xitaa loo helo goob waxbarsheed aan qarash laga rabin. Waxa aad arkeysa carruur yaryar oo ka soo dhuumatay dugsiyadii waxbarashada quraanka, marka aad weydiiso sababta, ayaa waxa ay qaarkood kuu sheegayaan, in ay jecelyihiin in caseeyinimada ka shaqeeyaan halka kuwo kalana ay kuu sheegayaan, in waalidiintoda ay ku soo qasbeen shaqadaan ayada oo xilliga la gaaro habeenkii laga xisaabinayo lacagti uu maalinkaas soo shaqeeyo.\nHaddaba dadka danyarta ah, ee aan u awoodin in carruurtooda ay ka baxshaan qarashaadka waxbarashada, ayaa ah kuwo halgan uqu jira hagaajinta nolosha qoyskooda, taas oo aan dheellitirneyn, waxa ayna u baahanyihiin garab istaag ay ka helaaan walaalahood soomaaliyeed.\nWaxaa jira carruur aan helin waxbarasho bilaash ah, si ay u la jaanqaadaan carruurta kale ee la midka ah kuwaas oo u kallaha ama aada goobaha waxbarashada, sidaasi dartred, ayaa waxaa aqristow ku saaran masuuliyad gaar ah, taas oo ah in aad waxbarto ubadka aan fursadda u helin, in ay waxbartaan ama aad siiso dhiirrigelin quseysa ayaga tusisana, in waxbarashadu tahay wanaag iyo qurux, si ay u helaan ama uu u galo dareen dhiirrigelin leh, kaas oo ku dhaliya, in ay waxbartaan aakhirkooda, si ay u haajiyaan mustaqbalkooda una dhisaan nolol leh kalsooni iyo karti ay iyaguna ku saacidaan jiilka ka dambeya ee ka yaryar.\nW/Q: Abdi Hakim Shiekh Abdullahi Jama


Sarkaalka Gaadiidka-Sen Madaxweynaha Cankesen "TCDD annaga ayaa na leh" | RayHaber | raillynews\nHometareenkaNidaamka Isgaadhsiinta ee IntercitySarkaalka Gaadiidka-Guddoomiyaha Guddiga Cankesen C TCDD Dhamaan annaga Ulaşma\nSarkaalka Gaadiidka-Sen Chairman Can Cankesen, Tekirdag, oo ku dhow magaalada magaalada Corlu iyo 24 iyo dhimashada 318 ee ku dhaawacmay shilka tareenka ee website-ka rasmiga ah ee ururka.\nHadalka Madaxweyne Cankesen waa sida soo socota;\n08 July Habeenkii 2018, shil culus oo tareen ah ayaa ka dhacay aagga Tekirdağ / Çorlu-Sarilar. Labaatan iyo afar qof oo ah muwaadiniin / walaalayaal / dad ah ayaa la dilay kadib shilkii. Waxaan jeclaan lahayn inaan u dulqaadanno kuwa naftooda ku waayay shilka, sabirka ah ee qoysaska naxariista leh ee Alle iyo dhaawaca degdegga ah ee dhaawaca.\nSarkaalka Gaadiidka ee Sen,\nSida ugu dhakhsaha badan ee aan u maqalnay shilku, waxaan u soo guuray goobta aan la joogno saaxiibaday.\nWaxaannu tagnay 02.30 habeenkii halkii shilka.\nHelitaanka goobta shilka ayaa waxaa mamnuucay saraakiisha militariga iyo amniga.\nMarkii aan soo sheegnay aqoonsigeena asal tareen iyo jaaliyada rayidka ah, waxaan gaarnay mawqifka uu shilku ku dhacay isagoo ka soo horjeeda waddada wasakhda ah iyo wasakhda halkaasoo aanay baabuurtu iman karin.\nWaxa ugu horreeya ee isha ku haya sida ugu dhakhsaha badan marka aan gaarno goobta shilka;\nLaydhadh ee taxanaha tareenka iyo ruxruxaha gadaashooda ah laguma daboolin, laakiin shan baabuur, labaad iyo lixaad, ayaa la duubay oo la afduubtay.\nXaaladda degdegga kadib;\nWaxa ay ahayd in dhammaan xarumaha dowladdeena la abaabulay, iyo in dhammaan hay'adaha, caafimaadka, badbaadada, samatabbixinta, dhammaan unugyada ay halkaas joogeen, oo ay la socdaan UDHB, Maareeyayaasha Guud ee TCDD iyo dhammaan qaybaha la xiriira.\nDawladeenu waxay faragelisay shilkan gacan-ka-hadalka dhamaanteed awoodeeda waxayna dadaal ugu jirtey raadin / samatabbixin si tartiib tartiib ah si ay u aragto haddii aan walaalkeen kale badbaadin karno tartanka.\nMarkii aan tagnay goobta shilka, waxaa la qabsadey gaari gacan-qabsi ah / hawl-galin oo la qaaday iyada oo gacan ka heleysey kiriimyada, siddeed qof oo kale ayaa laga sii daayay baabuurta.\nWaxay ahayd dareen aan macquul ahayn oo lagu tilmaamayo murugada kuwa ku noolaa halkaa iyo waqtigaas.\nShaqada ayaa si joogto ah u socotay ilaa 06.00 subaxdii.\nSi kastaba ha noqotee, kooxaha raadinta iyo samatabbixintu way dhammeeyeen shaqadooda markii la xaqiijiyay in aysan jirin qof ka tagay oo dhaawacmay.\nHaddii aan eegno meesha uu shilku ku salaynayo NGO-yada,\nSarkaalka Gaadiidka-Sen, adiga ayaa ah kan ugu horreeya oo keliya;\nMarkii aan waydiinnay sida ay u dhacday shilkan;\nWaxaa jira roobab dhexdhexaad ah oo u dhexeeya aag aad u gaaban oo u dhexeeya 15.30 iyo 16.00,\nWaxaa jira roobab aad u sarreeya oo mitirka square ku wareegsan 32 kg,\nWaxa kaliya ee ka dib markii roobabkan ku yaala aagga Corlu / Sarilar oo ah culeyska meesha uu shilku ka dhacay ay ku dhaawacmeen roobab,\nDheecaan soo noqnoqda jidadka iyo jiifka waddada oo ka dhalanaysa dhammaan shuruudaha sameynta shilka,\nWaxaan ka bartay masuuliyiinta in shilku dhacay intii lagu jiray tareenka.\nFaahfaahin kale oo soo jiidatay qorraxda qorraxdu waxay ahayd miraha gabbaldayaha / goobaha Gunebakan iyo dhirta iyo beeruhu waxay ahaayeen mitir biyo ah.\nSawiradaas iyo masiibooyinka dabiiciga ah ee dhacaya waxaa jirey shaxan sawir ahaan iyo sawirro lagama maarmaan ah.\nKa dib markay arkeen sawiradaas iyo kuwa culeyska ah, waxaan ka tagnay rabitaanka masiibooyinka dabiiciga ah aan mar kale dhicin, iyo in midkoodna aan waxyeello lahayn.\nInkasta oo ay dhacdadu wali ahayd mid cusub, dhibaatadeenuna waa mid cusub, wuxuu bilaabay inuu si daacad ah u turjumo musqulaha loo yaqaan "railway", oo qoran iyo muuqaal ah, isagoo aan wakhti ka danbeeynin dhacdadan.\nInkastoo xanuunka badan ee walaalaheena ku dhimatay shilka, dhaawacyada iyo dhaawaca ay wali yihiin kuwo cusub, waan u dhaafayaa si aad u qadarinayso haddii ay jirto baahi loo qabo in la raadiyo "Hal Cinnesiin, Hal Hin iyo sidii waagii hore ay soo waceen.\nAnsaximadayda, ma jirto fikrad ah inaad sameyso mudnaanta xanuunka.\nDhamaan mas'uuliyiinta ka hor iyo kadib shilka iyo heerarka kala duwan ee gobolkeenu waxay ku jirtaa helitaanka.\nWaa maxay dhacdada shilka iyada oo aan hakinaynin dawladeena, dayacid, ula kac ah, iwm. Ma jiraa xaalad? Wuxuu magacaabay lix xeer-ilaaliye oo bilaabay baadhitaanka iyo baaritaanka ...\nHaddii ay jiraan wax dembiile ah ama dayacaad ah dhacdada,\nFikradayda, ma jirto baahi loo qabo in la isku dayo in uu isa soo taago ama awoodda uu u taagan yahay horbood iyo in la burburiyo shakhsiyaadka iyo hay'adaha ayadoo loo marayo dilalka aan sharciga waafaqsaneyn.\nWaqtiga dhibaatooyinka noocan oo kale ah, waxaan u baahannahay inaanan ahayn fikrado xun iyo jinni, waxaanan u baahanahay midnimo iyo midnimo.\nDhamaan hay'adaha dowladdeena waa kuwo noo ah. "TCDD waa mid ka mid ah hay'adahan."\nTCDD-na waxay ubaahan tahay sidoo kale waddankeena wixii ka dambeeya maaddaama ay illaa iyo hadda sameeyeen.\nMaadaama ay TCDD u baahan doonto waddankeena iyo qurba-joogkaba ka dib maalintaas,\nSi aad u noqoto mid si taxadar leh / taxaddar leh oo dhaleeceyn leh oo aan sameyno iyo jumlad kasta oo aan dhisi doono,\nNoocyada aan cuno ee machadkan iyo sumcadda ay noo siiyaan waa FARZIDI ...


Prof. Xareed Oo Ka Mida Masuuliyiinta Ugu Miisanka Culus Xusbiga Kulmiye Waqooyiga Ameerika Oo Dhaqdhaqaaqa Soo Dhawayntisa Hargaysa Si Wayn Looga Dareemayo | Marsa News\nProf. Xareed Oo Ka Mida Masuuliyiinta Ugu Miisanka Culus Xusbiga Kulmiye Waqooyiga Ameerika Oo Dhaqdhaqaaqa Soo Dhawayntisa Hargaysa Si Wayn Looga Dareemayo\nSeptember 21, 2017 - Written by editor marsan\nHargaisa:(Marsanews) Guud ahaan magaalada hargaysa ayaa si aan qiyaas lahayn looga dareemayaa dhaqdhaqaaqa soo dhawaynta prof. xareed oo aad aad arkaysaa gaadiid tiro badan oo ay ku xardhan tahay muuqaalka sawirka prof. xareed iyadoo ay ku ladhan tahay sawirkaa qoraalo weheliya oo u dhigan KU SOO DHAWOOW DHULKAAGA HOOYO, Hadaba aan iswaydiino waa kuma prof. xareed.\nProf. Xareed Waa nin aqoon yahana kana mida kaadiriinta waawayn ee xusbul xaakimka kulmiye ee Masuuliyiinta ugu miisaanka culus kulmiyaha Waqooyiga Ameerika ahna mid ka mida gudida Kulmiye Compaing Group isla markaana ah shaqsiyaadka hormoodka u ah Muraaqibiinta Xusbiga kulmiye u matali doona goobaha cod-bixinta Prof. Xareed waa shaqsi uu biyo-dhigay cilmi, karti, firfircooni iyo waliba xeel-dheeri siyaasadeed uu ku curiyo inta badan hal-abuur siyaasadeed uu kaga hawlgalo qurbaha isagoo saacad walba heegan ugu jira kasbashada cudud taageero oo uu u soo gacan galiyo xusbiga kulmiye oo mabda ahaan uu yahay shaqsiyaadka naadirka ah ee quluubtooda ay degtay kulmiye-nimadu.\nProf. Xareed oo maalinta Axada ee 24/09/2017ka si balaadhan ay ugu soo dhawayn doonan masuuliyiinta ugu sarsaraysa xusbiga iyo taageerayaasha xusbiguba garoonka diyaaradaha ee magaalada hargaysa, isla markaana ka qayb-qaadan doona ololaha doorashada iyo ka mid noqoshada muraaqibiinta xusbiga kulmiye u matali doona goobaha cod bixinta ayaa wakhti xaadirkan uu socdaa diyaar garawga soo dhawayntiisu.


SHIRKA ELDORET, MARBA WEJI\nSiyaasiyiinta Soomaalida ee Eldoret ku shirsan ayaa ilaa iyo Talaadadii dhoweyd kulan ay u dhan yihiin ku lahaa qolka shirarka ee Hotel Sirikwa, waxayna ka doodayaan oo ay gorfayntiisa ku hardamayaan, qodobada barnaamij qabyo ah oo ay gudiga farsamada Igad goor hore soo hor dhigeen, looguna tala galay inay madaxda soomaalidu isla ogolaadaan si loo ansixiyo. Waxay kaloo gudiga farsamada Igad Arbacadii siyaasiyiinta Soomaalida soo hor dhigeen liis ay ku qoran yihiin 17 qof oo gudiga farsamada Igad u rabaan inay shirka la taliayaal ka noqdaan, liiskan la soo bandhigay dadkii ku qoraa waxay kala ahaayeen sidan:\n1- Dr. Maxamed Aadan Sheekh\n2- Dr. Saynab Maxamed Jaamac\n3- Maxamed Abshir Welde\n4- Prof. Maxamed Cabdi Gaandhi\n5- Prof. Maxamed Cali Tuur yare\n6- Dr. Cabdilaahi Maxamed Shirwac\n7- AVV. Cabdilaahi Maxamed Cabdille\n8- Prof. Maxamed H. Mukhtaar\n9- Cabdirisaaq Xaaji Xuseen\n10- Cumar Carte Qaalib\n11- Dr. Xuseen Caabbi Faarax\n12- Cabdilqaadir aadan Cabdille\n13- Cabdiraxmaan Ducaale Beyle\n14- Cali Saciid Caraale\n15- Ibraahim Macalin Maxamed\n16- Idiris Xasan Diiriye iyo\n17- Caasha Xaaji Cilmi\nLaakiin markii ay in door ah madaxda siyaasiyiinta Soomaalidu liiskan ka doodayeen ayeey intooda badani si qayaxan uga hor yimaadeen gudigan la taliyaasha ah, waxaana jirtey inay xitaa kooxaha qaarkood dhexdooda ku kala duwanaayeen aqbalaadda gudigan, tusaale ahaan guddoomiyaha baarlamaanka dawladda ku meel gaadhka ah ayaa ka mid ahaa ragii sida weyn uga hor yimid gudigan, mar aan wax ka weeydiiyey arintanna wuxuu guddoomiyuhu ii sheegay inaysan gudigan beelaha Soomaaliyeed u dhamayn halka uu Raysal-wasaare Xasan Abshirna gudigan ka taageeray.\nQodobkii kale ee Arbacadii badda la soo dhigay ee ka baxsanaa ajandaha shirka ayaa ahaa doorka ay shirka ku yeelanayaan xubnaha ka socda bulshada rayidka ah oo aysan iyadana badiba madaxda siyaasadda Soomaalidu wax weynba ka soo qaadin, una muuqatay mid ay ganafka ku dhufan doonaan kadib markay doodooda sal uga dhigeen inay iskaba yar tahay cid dhex dhexaadka ah arimaha soomaalida oo ciyaari karta doorka bulshada rayidka ah. Si Kastaba ha ahaatee madaxda siyaasadda Soomaalidu waxay habaynimadii Khamiista isku raaceen inay bulshada rayidka ahi saddex xubnood oo ay midi dumar tahay ku yeeshaan gudiga sare ee la damacsan yahay in laga dhex xulo hogaamiyayaasha Soomaalida.\nDhinaca kale Jaamac Cali Jaamac oo isku deyey inuu Arbacadii shirka soo fadhiisto ayeey saraakiisha baratakoolka shirku dibedda u soo saareen kaddib markii uu Cabdillaahi Yuusuf sidaas dalbaday. Jamac Cali Jaamac oo aan weli loo ogolaan inuu shirarka madaxda soomaalida ka soo qayb galo ayaa waxaa si weyn ugu doodaya ergooyinka ka socda dawladda ku meel gaadhka ah iyo Isbaahaysiga dooxada Jubba oo mar kasta shirka dhexdiisa ku soo qaada in Jaamac shirka loo ogolaado.\nIsla Arbacaddii guddoomiyaha shir guddoonka gudiga farsamada Igad Mr. Mwangala oo weriyayaasha ugu waramayey shir jaraa�id ayaa shaaca ka qaaday inuu habsami u socodka shirku ku xidhan yahay sida ay siyaasiyiinta Soomaalidu isugu raacdo barnaamijka qabyada ah ee loo soo hor dhigay inay isku raacaan, Mudane Mwangala wuxuu kaloo xusay hawsha uu ku dhex jiraa sida ay u adag tahay iyo faraqa siyaasadeed ee madaxda siyaasiyiinta Soomaalida u dhexeeya oo uu ku tilmaamay mid aan xad lahayn, wuxuu kaloo sheegay inay jiraan wax yaabo badan oo hor yaala oo aysan uga maarmi Karin inay u helaan guddi Soomaalieed oo ay kala tashadaan.\nMaalintii khamiistiina markii ay siyaasiyiinta Soomaalidu hoolka shirka soo xaadireen ayeey durba isku qabsadeen shir guddoonka oo markii hore loo doortay inuu Mawliid Macaane sii ahaado. Xubnaha dawladda ku meel gaadhka ah ayaa si cad uga hor yimid inuu Mr. Macaane shirka Soomaalida sii guddoomiyo, iyagoo dalbaday inuu shir guddoonku meerto noqdo, laakiin habaynimadii Khamiista ayeey si wada jira madaxda soomalidu mar kale isugu raaceen inuu Mawliid Macaane kulanka shir guddoomiyo ilaa iyo inta cid rasmi ah loo dooranayo.\nShalayna waxay siyaasiyiinta soomaalidu yeesheen kulankii ugu doodda kululaa tan iyo intii qodobadan ka doodayeen, waxayna dhaafi waayeen qodobka ugu horeeya ajandaha oo ka hadlaya waxa loola jeedo ereyga ka qayb gale oo sida daraafka ku cad lagu macneeyey ergooyinka shirka ka qayb gelaya, Taas oo ay dawladda ku meel gaadhka ahi soo jeedisey in lagu xuso magacooda ah dawladda ku meel gaadhka ah iyo magacyada ururada iyo maamulada balse ay kooxaha kale oo dhami si cad u diideen.\nRaysal wasaaraha dawladda ku meel gaadhka ah xasan Abshir ayaa ku andacooeday in ay waalidkii magaciisa u bixiyeen isla markaana aysan jirin cid ka bedeli kartaa sidoo kalena ay dawladda ku meel gaadhka ah Soomaaliyi la baxday aysana jirin cid bedeli kartaa. Muuse Suudi Yalaxow ayaa isna yidhi: �haddaad halkan ku diidey inaad magacan ku reebto in dawlad soomaali loo dhiso dooni maysid, Xamaraad ayaad ku cararaysaa saddex kiiloo mitir ayaana kuu jiraa�.\nCismaan Xasan Cali Caato ayaa isna fadhigii xalay ka sheegay inaan been la isu sheegin maadaama aysan soomaaliya dawladi ka jirin, wuxuuna Hogaamaiyayaasha soomalida ugu baaqay in la iska dhaafo waxa aan macanaha lahayn , dadkana dawlad loo dhiso.\nMarkii in badan mindi mindi ku taag iyo dood aan natiijo lahayn la waday ayuu wakhtigii gabaabsi noqday shirkiina laguna kala hadaafay. Rejada laga qabo in qodobka laga gudbo oo lagu heshiiyo ayaa aad u yar, Xoghayaha amuuraha dibedda ee Isbahaysiga dooxada Jubba ayaa Radio Scerdo u sheegay inay adag tahay inay dawladda ku meel gaadhka ahi taanaasul ka samayso dawladnimada ay sheeganayaan, isagoo dhinacoodana caddeeyey sida aysan u aqbalayn inay kooxi dawlad sheegato.\nDhinaca kale Habayn hore waxaa gurigeeda oo ku yaala xaafadda Giri Giri ee magaalada Nairobi ay niman hubaysani ku dileen gabadha magaceeda la yidhaahdo Istarliin Cabdi Caruush oo Soomaaliya wakiil uga ahayd hayadda lagu magacaabo Cossovo oo ay xarunteedu ku taalo magaalada Milaano ee cariga Talyaaniga , Geerida gabadhan oo aad looga hadal hayey xarunta shirka dibu heshiisiintu ka socdo ayaan ilaa iyo hadda la ogeyn ciddii dilkeeda ka dambaysey.\nWaraysi: Ibraahim Maxamed Deeq waraysi la yeeshay Cali Fiqi, wasiiru dawlaha hawlaha Guud, dkg\nDhanka kale Hotel Sirikwa ee magaalada Eldoret ee uu shirka dibu heshiisiintu ka socdo oo aan xalay oo Khamiis ahayd kula kulmay danjiraha Itoobiya u qaabilsan arimaha Soomaaliya ayaa si kulul u beeniyey waraysi uu ku tilmaamay mid been abuur ah oo uu horay wargayska Ayaamuhu u daabacay, Safiirka oo Idaacadda Scerdo International ugu waramayey Eldoret ayaa shaaca ka qaaday inuusan wax waraysi ah cidna siin.\nAmbassador Cabdi Casiis Axmed oo ah nin weji furan oo dhaliyarada soomaalida aad u jecel ayaa sheegay inuu aad uga xun yahay in laga faafiyo inuu siyaasiyiinta soomaalida ee isugu midka ah qaarkood cambaareeyey, wuxuuna yidhi: �Aniga soomaalidu waa isgu kay mid mana jirto koox ama qayb aan si gaar ah u cambaareeyey iyo kuwo aan si gaar ah u taageersanahay�., wuxuu sheegay inay Eldoret u joogaan hawlo dibu heshiisiineed oo loo bahan yahay in uu ka soo baxo natiijo ay Ummadda soomaalidu kaga bogsooto dhibatadii ay mudada dheer ku soo jirtey. Waxaa uu safiirku si qoto dheer ugu cel celiyey inay beentu tahay qadaf culus oo aan bani aadamka ku haboonayn.


chocolate Archives | Save A tareenka\nHome > shukulaatada\nWaa Maxay The Dukaamada Chocolate Best In Europe\nWaqtiga Akhriska: 6 daqiiqo qaarada Yurub waxaa si balaadhan looga caanka ah ee ay shukulaatada la yaab leh iyo delicious. Dhab ahaan, chocoholics badan oo ku raaxaysan safarka tidhaahdaan in ay fursad u dhadhamiyaan qaar dhadhan cajiib ah inta lagu guda jiro safaradiisa ay. Haddii aad samaynayso aad dhex marayay Europe iyo shukulaatada u sujuuda, anaga…\nSafarka tareenka, Tareenka Safarka ah ee Austria, Tareenka Safarka Belgium, Tareenka Safarka Danmark, Tareenka Safarka Faransiiska, Tareenka Safarka Jarmalka, Tareenka Safarka ee Hungary, ...\nWaqtiga Akhriska: 4 daqiiqo macmacaanka Local ku yimaadaan noocyo badan oo dhan Europe. Waddan kasta iyo gobol ay dawayn yar u gaar ah waxay ku faraxsanahay in ay bixiyaan. Dalxiisayaasha la ilig macaan, Ma jiro wax ka badan qurxiyey oo ku saabsan safarka badan dhadhankii cusub. Halkan waxaa noo top 5 ugu fiican…


Mali - BBC News Somali\nKhasaaraha ka dhashay weerar ka dhacay Mali oo ka yar sidii horey la filayay\nDowladda Mali ayaa hoos u dhigtay tiradii ku dhimatay weerar ka dhacay bartamaha dalkaasi oo ay markii hore sheegtay in ay ku dhinteen dad ku dhaw.\nRag hubeysan oo 100 qof ku dilay dalka Mali\nWararka ka imanaya dalka Mali ayaa sheegaya ragga weerarka geystay ee 100-ka qof dilay iney xirnaayeen dharka ay dhaqan ahaan xirtaan dadka ugaadhsada ee deggan deegaanka Mopti.\nNinka hadda ugu taajirsan dunida wuxuu noqonayaa qof aan waxba heysan, marka la barbar dhigo boqorkan Muslimka ah\nMali: Tuareg lagu laayay weerrar 'aargoosi ah’ oo ay jihaadiyiin soo qaadeen\nIn ka badan 40 xubnood oo ka mid ah bulshada Tuareg ayaa waxaa lagu dilay laba weerrar oo kala duwan oo waqooyi bari ee dalka Mali ay ku soo qaadeen maleeshiyaad looga shakisan yahay inay Jihaadiyiin yihiin, sida ay saraakiishu sheegeen.\nAskar Qaramada Midoobay ka tirsan oo Mali lagu dilay\nLaba askari oo ka tirsan ciidanka nabad ilaalinta Qaramada Midoobay ayaa lagu dilay dalka Mali toban kalena waa lagu dhaawacay weerar lagu qaaday xeradooda.\nCiidamada Faransiiska oo sheegay in ay Mali ku dileen dagaalyahano IS\nMilitariga Faransiiska ayaa waxa ay sheegeen in 30 ka tirsan kooxaha Jahaad doonka ay ku dileen Axaddii dalka Mali.\nHogaamiye Islaamiyiinta Mali ka tirsan oo maxkamad la hor geeyey\nHogaamiye jihaad aloos ah oo u dhashay dalka Mali ayaa markii ugu horraysay la hor geeyey Maxkamadda Caalamiga ah ee Dambiyada ee ICC, waxaana lagu eedeey dambiyo dagaal.